Amabaluwa ga bukedde – ababaka\nHome Topic Amabaluwa ga bukedde\nAmabaluwa ga bukedde\nHome › Forums › Ababaka Discussions for Unity and Peace › Masangaanzira / Crossroads › Amabaluwa ga bukedde\nAugust 26, 2008 at 5:47 am #18946\nBuli radio station, buli ggulire libera lirina ebigendererwa byaalyo. Era bwosoma obulungi eggulire oba nogobereera omukutu gwonna ogufululumya amawulire nebyafaayo eri abantu ojja kuvumbula ddala kiki kyeguliko. Ebbaluwa nga zino ezifulumira mu bukedde toyinza kuzisanga nga abamawulire ga Bangereza mu Bungereza bazifulumizza, yadde BBC okuzisoma nga ziwandikiddwa Bangereza, mu Bungereza eri Abangereza. Kinoonyerezeko ne munsi endala mwooli ggwe ali mu Diaspora. Abaganda mufune amawulire agammwe agabazimba agajjayo negalaga amagezi nokulowooza byemulina Mukama byeyabawa mu bungi.\nAbaganda muve mu byobufuzi\nNSABA Abaganda beemalire mu kukola ennyo okusinga okudda mu byobufuzi.\nOkusinziira ku kunoonyereza kwenkoze nkizudde ng’ebyobufuzi tetubisobola. Kati laba Beti Kamya yagenze kutabula na banne. Ate n’aba DP tebakkaanya.\nNsaba mudde mu kukola mwegobeko obwavu.\nPublished on: Monday, 25th August, 2008\nAugust 26, 2008 at 5:48 am #19456\nTukooye bannabyabufuzi okutubuzaabuza\nNKIZUDDE nti abantu beegatta ku bibiina byobufuzi lwa busungu. Abalala babiyingira olw’okwagala okwefunira ensimbi.\nMuky. Betty Kamya mu kulonda okwakaggwa, yakunga Bannayuganda okulonda Dr. Besigye asobole okutwala eggwanga mu maaso. Kyewuunyisa nti ate ye muntu y’omu atandise okutugamba nti mu bantu abakyamu be yaalabye, abaafa n’abaliwo Besigye tewali amwenkana!\nMbuuza tunaatwala tutya eggwanga mu maaso nga buli lunaku abantu tubalaga muntu mupya, era bw’oba tosobola kwetegereza bigendererwa bya kibiina n’omukulembeze waakyo lwaki okigendamu? Tukooye bannabyabufuzi ab’ekika ekyo olw’okubuzaabuzanga bannansi nga mwenoonyeza ebyammwe.\nAugust 26, 2008 at 11:11 am #19460\nAugust 27, 2008 at 9:31 am #19463\nSimanyi mawulire ga mawanga malala oba nago gaba gamirambo gyebasitudde\nnagalaale nga magulu gagweeri nemikono gigudde eno, ekitaali mu Buganda.\nNewabaawo eyabuzizza nti ddala egwanga elyaffe telisobola kufuna ssente\nzigula strecher kwebatwalira bantu mukifo ,kyokubatwaala nga babagayudde\nnebabakasuka ku kabangali nga batwaala amatooke,\nBuno sibujoozi , gano bagayita ga kuyiisa mu ga ngege.,\nKwe kugamba banaffe batulaga nti basobola okukola buli kityobola eddembe lya\nNga tetwalaba Natasa bwebamussa ku bubangali kumutwaala Mulago kuseminti kuzalira eyo ?\nBo bemukasuka ku bubangali tebaali baana zaali ntula?\nOlwokubanga ye yava lwa kitengotengo ye, ye ntula?\nNemulyooka mukwaata olulimi lwaffe nemukuba amawulire gammwe nemutandika\nokutujogeramu lwaaki temugawandiika mululimi lwammwe ffe netujja tubabuuza\nbyemutegeeza nemukwaata nemirambo gyammwe nemugaala nga bwemwagala.\nKati ffe abafaayo enyo okwagala ebibakwatako netujja tubegayirila mutubulire\nKati ayagal okumanya elinnya Bukedde yabanaffe bweligwaayo oyinza okwelondera\noba noyongereza kugano\nmbanyagulule ettaka lyaabwe\nndye omutulumbi gwange gwenayigga nga balala bekweese wansi we bitanda\ntwonone kyonna kyetwasangawo; ebirara byonna tubyetunze\ntuwalane Abaganda abatulwanirira okutureeta mu buyinza\ntulageyo emirambo gyaffe gyetwayizeeyo ekiro\nmbatabulire mu lulimi lwaabwe\nntunze Abaganda obulyaake\ntugende tugule satifiketi za Buganda emmengo tufune wetunayita\ntuyiwe abalaalo mu Buganda , tubawe nemmundu zebaba balundisa ente\nABAGANDA KATI MBAWA GABWEREERE SSENTE ZAMMWE MUZIRYEEMU NAMUNGODYA\n, ABATALINA NYINGI MULYEEMU KABALAGALA, NAYE NGA TEMUZIGUZEEMU BUKEDDE\nAugust 27, 2008 at 12:33 pm #19466\nHahahahahahah nnamungodya!!! Kaakati nno abali eka batubuliire ggulire ki erifulumizibwa Abaganda era erissa ekitiibwa mu nnono n’obulombolombo byaffe lyetubanga tusoma. Era obanga tebali ku line abakuba eggulire eryo, tukolere wamu baleere online, betuberanga tu quoting-a nga mu articles, posts zaffe. Kubanga bwewetegereza ku gano amawulire tomanyi matuufu naga bulimba. Kakaati nga ebyo ebya Omulangira Simbwa okukuba Kabaka mu mbuga, ate nga ali ku kitanda mu ddwaliiro kati emyeezi ebiri, nze ndabanga ebitasoboka!! Mpozzi! Naye sirowooza nti yandikoze ekintu bwekityo nga Obuganda buli mu buzibu nga bwebulimu. Kubanga akimanyi nti Obuganda bwebutereera buli kimu kyonna kya kutunulwamu tukitereze nga tukolera wamu nga bajja fffe abasooka bwebazimba okusooka. Mbu nagamba nti buli eyeyita Kabaka!!! Ahaaaaaaaaaa leero ebyo bukidde, simanyi buzibye tebiyise!!\nAugust 27, 2008 at 5:48 pm #19469\nTeri gwanga likkiriza kulikozesa ngeri eno gye bakozesezza Baganda tugambye nti ebbula lye nnyama terikuliisa biwojjolo naye nnyabao banno nobabuzaako obwekyusizo.\nWano oba nga avooola Mukama eyakeera natonda nabawa ebyaabwe ebikusikiriza.\nBwosika ekitajja omala daaki nokibukako bu kungu , naye Abantu kyebatamanyi nti Omuganda muzibu okufugika , kuba Katonda yamutonda ne ngeri ze zanjawulo okusinziira kubwe ndaba amawanga amalala bwe geyisa .\nAjja kusembeza era tajja kusosola singa oba okola ebintu byo ,mu buntu bulamu.\nAjja kukuwa ekitiibwa bwonooba osoose okukyeewa , bwojja nobukodyo bwekibbibi, obukumpanya , omululu okulengezza abakusinga ,obutassa kitiibwa mu kya kiririzaamu , na munnono ze, okweyingiza mu nsonga ze nga takusabye.\nokumujogera ewuwe , kya yita akanyoomo nyoomo , akakwaasa embwa ya mukamaawo mukamwa , era kebayimbako nti wonyomera asula mu nju ye akanyoomo nyoomo.\nAbaganda bakuzibwa nga tebasoosa kuvuma era watukira okukuvuma ngomutuuse ku\nnuuni, kuba bo ebiseera ebisinga baba babulirira.\nNaye ddala emirundi egisinga baba omuntu bagamba ko mugambe kati bwatamanya koomo lye nebalyooka bamuyiira omuliro naye bewala nnyo okuvuma\nMpozzi nga bakusozezza , nokuzimuula then awo omanya nti ebilala biddirira sibirungi ko\nSeptember 10, 2008 at 12:02 am #19603\nEbibiina ebyakoze omukago byamaze biseera bya mu bulago\nOMUKULEMBEZE wa FDC yakunze abakulembeze b’ebibiina ebirala nga UPC, CP ne Jeema okukola omukago naye nze ndaba baatawanidde bwereere.\nEkibiina kya NRM kikyali kya maanyi nga ne bwe baneegatta bajja kuwangulwa. Buli kibiina kisaana kwerwanako.\nSeptember 15, 2008 at 10:52 pm #19674\nOno ssenga wa kicupuli bulala. Byawandiika amala kubirowoozako? Oba malya nsimbi nga bwagezaako kyonna okwoonoona Obuganda? Nga asinziira ku maka ge waabwe, oba? Kubanga bwagamba nti mwegendereze balamu bammwe, abeera agamba baani? Anti nabakazi abafumbo abalina ba mulamu, nabo abakazi bano ate balina ne bannyinaabwe, era nabo bamulamu. Olwo eno ebbaluwa eringa eva mu ggeyena kiki kyetegeeza? Nti abakazi bonna okuva Obuganda gyebuva negyebugenda balina kuwalaggana? Yye yye yenyini, eyeyita senga abeera mulamu womukyala waabo bayita bawala be, bamwagala batya nebesiga namagezi gabawa, nga nkwe zokka na bya bukyaayi byalina ku mutima ku nnyaabwe? Nga yye yenyini bwabyoogera.\nMwegendereze balamu bammwe\nMBALAMUSIZZA nnyo bawala bange mwenna gye muli. Mwebale emirimu gye mukola . Mmwe abafaayo okuteekawo enkolagana ennungi n’abantu b’oludda lw’abaami bammwe mbebazaamu ak’ensuso. Kirungi okukolagana n’abantu naddala ab’ekika.\nWabula nzize okubalabula ku bantu abayitibwa bamulamu. Ggwe muwala wange asoma bino nkugamba nti si kibi okukolagana ne mulamu wo omukyala naye olina okubeerako w’okoma.\nAbasajja tebatera kubeera na buzibu okuggyako abamu abayinza okwagala okukusaba omukwano naye mulamu wo omukyala gy’akoma okubeera omulungi ennyo gy’ayinza okukoma okubeera omubi.\nBamanyi okukola akatinko naddala nga baakakulaba ne bakubiita gy’obeera nti oli bbebi naddala nga waakayingira amaka ga muganda waabwe. Ebiseera bwe bigenda biyitawo tebabulwa kye bakwerondako.\nOkuggyako abatono ennyo naye mulamu wo omukyala ne bw’omukolera ebirungi ebiringa obugulu bwe ggongolo, ekibi kiba kimu ekimujja mu mbeera n’atandika okukusojja n’okukwogerera amafukuule.\nBawala bange abamu mwogera bingi ne balamu bammwe nga mwakabalaba omuli gye muzaalibwa n’ebizibu bye muzze muyitamu okutuuka okufuna obufumbo.\nEbyo bye wamunyumizza kwasinzira okuzimba ebivumo n’ebigambo ebiraga nti mwanyina okukuwasa yakuyamba buyambi wandibadde olya nfuufu. Ate bwe kisanga nga mwanyina alina ku mmaali era ng’akuwa buli kirungi gubula asala. Ayinza okukujerega nga bwogejjedde ku bintu bya mwannyina nga tolina ky’omugasa.\nTakoma kuwalampa ggwe wabula atwaliramu abaana bo ne bakadde bo. Kati nnyabo nkulabula okwegendereza abantu abo kubanga tebalina ddiini. Ate buli mukazi muganda waabwe gw’aleeta gwe batinka naye.\nPublished on: Monday, 15th September, 2008\nSeptember 16, 2008 at 11:42 am #19680\nTujjukire nti Bukedde mawulire ga NRM. Emiramwa nga Ssenga, Ebbaluwa, Emboozi babireeta kuwagira NRM, kumenya Buganda, oba kusiriwaza baana ba Buganda. Bukedde ali mu lulimi luganda. Nze sitawaana kusoma miramwa egyo.\nNaddala senga asavuwaza nnyo emboozi zawandiika ezikwata kubyokwegatta kw’omwami n’omukyala. Emirundi egimu emboozi ezo senga yaba azifumbyefumbe. Nze ngamba nti ekyo bakikola abaana abato mu Buganda abasobola okusoma oluganda, bagwenyuuke. Emiramwa nga obwamalaya oba okwetunda babiwandiika nga ekintu ekyabulijjo. Ate bwosiriwaza abaana abato eggwanga (Buganda) oba omaze okulitta.\nWaliwo omuntu omu eyawandiika nabuuza nti emboozi zino (nga mwotwalidde nozokuyigiriza abana abato ebyokwegatta…, omukwazi wasinga okuwomerwa, etc) lwaki temuzikubako mu mpapula endala nga Orumuri, Rupiny, oba Etop? Abasoma empapula zino bagamba nti ezo emboozi mu mpapula zaabwe tezirimu.\nSeptember 18, 2008 at 2:38 am #19687\nKyoova olabira ddala obubi bwabantu, Amawulire agali munnimi endala togalabamu mirambo nabantu batemaganye ngoono kazambi ajjudde mu Bukedde.\nBalowooza nti bwebanabissa mululimi oluganda abantu nebakyuusa obulombolombo bwaabwe .\nLwaaki oli bwaaba talina byamagezi byakuwandiika ekiwulire takissa mu lulimi lwe, naye bagala nyo okutulaga nti bo banyumirwa nnyo omusaayi nokubona bona kwabalala kyebava bakunganya buli kyesittaza kyonna nebakikuba omwo.\nNebaggala nokulemesa abogera ebyamagezi kuba bakozi babyambyoone balina okubyolesa mu bantu .\nBwebatuula eyo mubibbe nebewaana nti kyokka tukola , mulyeemu byemulidde kuba ebintu bikyuuse nabaali babawaga ekiseera kisembedde okubegaana ate bebajja okulagira okukwatibwa kwammwe era bemujja okusanga mu Kooti yensi yonna era bebagenda nokubasomera olukakala lwemisango gyemuzizza negyemwerabira edda .\nKuba mujjukire nga nammwe bwemwaali eager okubasanyusa nabo bwebajja okuba eager okubesambajja nokubegaana some people don’t associate with losers


Okubeerako Awamu ne Bakristaayo Bannaffe Kiganyula Kitya Abajulirwa ba Yakuwa?\nNe bwe kiba nga kitwetaagisa kuyita mu kibira, era embeera y’obudde ne bw’eba mbi etya, tetwosa kugenda mu nkuŋŋaana. Lwaki Abajulirwa ba Yakuwa bafuba okukuŋŋaana ne bannaabwe wadde nga baba n’ebizibu, era wadde ng’oluusi baba bakooye?\nTuyambagana. Ng’ayogera ku ekyo kye tulina okukola nga tukuŋŋaanye n’abalala, Pawulo yagamba nti: “Buli omu ku ffe alowoozenga ku munne.” (Abebbulaniya 10:24) Ebigambo by’omutume Pawulo ebyo biraga nti tulina okufuba okumanya bannaffe, era bitukubiriza okufaayo ku balala. Bwe twogerako ne Bakristaayo bannaffe, tuyinza okukizuula nti abamu basobodde okuvvuunuka ebizibu ebifaananako ebyo bye tulina, era nti basobola okutuyamba okubivvuunuka.\nEnkolagana yaffe n’abalala yeeyongera okunywera. Abo be tuba nabo mu nkuŋŋaana tebalinga bantu be tulabako obulabi obw’olumu; abantu abo mikwano gyaffe egya namaddala. Oluusi n’oluusi tufuna ebiseera ne twesanyusaamu nga tuli wamu nabo. Ekyo kivaamu miganyulo ki? Tumanya engeri za baganda baffe ennungi era ekyo kituleetera okweyongera okubaagala. Baganda baffe abo bwe bafuna ebizibu, tubayamba awatali kulonzalonza kwonna olw’okuba tubaagala nnyo. (Engero 17:17) Bwe tutabaako n’omu gwe tuboola mu kibiina kiba kiraga nti ‘tufaayo ku bannaffe.’—1 Abakkolinso 12:25, 26.\nTukukubiriza okole omukwano n’abo abakola Katonda by’ayagala. Emikwano ng’egyo emirungi ojja kugifuna mu Bajulirwa ba Yakuwa. Tokkiriza kintu kyonna kukulemesa kukola mukwano na bantu ba Yakuwa.\nOkunyumyako n’abalala nga tuzze mu nkuŋŋaana kituganyula kitya?\nDdi lwe wandyagadde okujja mu nkuŋŋaana osobole okumanya ab’oluganda abali mu kibiina kyaffe?\nBiki Ebibeera mu Nkuŋŋaana z’Abajulirwa ba Yakuwa?\nManya engeri gye tusinzaamu.


Olubereberye 27 | Bayibuli ey'Oku Mukutu Gwaffe Ogwa Intaneeti | New World Translation\nIsaaka awa Yakobo emikisa (1-29)\nEsawu ayagala okufuna emikisa naye teyeenenya (30-40)\nEsawu akyawa Yakobo (41-46)\n27 Awo Isaaka bwe yali ng’akaddiye era ng’amaaso ge gayimbadde, n’ayita Esawu+ mutabani we omukulu n’amugamba nti: “Mwana wange!” N’amuddamu nti: “Nzuuno!” 2 N’amugamba nti: “Laba, nkaddiye era simanyi lunaku lwe ndifiirako. 3 Kale kaakano twala ebintu by’oyiggisa, ensawo yo ey’obusaale n’omutego gwo, ogende ku ttale onjiggire ensolo,+ 4 onfumbire ennyama ewooma gye njagala ogindeetere, ngirye ndyoke nkuwe omukisa nga sinnafa.” 5 Naye Lebbeeka yali awulira nga Isaaka ayogera ne mutabani we Esawu. Esawu n’agenda ku ttale okuyigga ensolo agireete.+ 6 Lebbeeka n’agamba Yakobo mutabani we+ nti: “Mpulidde kitaawo ng’agamba Esawu muganda wo nti, 7 ‘Njiggira ensolo onfumbire ennyama ewooma ngirye, ndyoke nkuwe omukisa mu maaso ga Yakuwa nga sinnafa.’+ 8 Kale kaakano mwana wange wuliriza n’obwegendereza okole kye nkulagira.+ 9 Genda mu kisibo ondeetere embuzi ento bbiri ku ezo ezisingayo obulungi nfumbiremu kitaawo ennyama ewooma, ngifumbe nga bw’agyagala, 10 oluvannyuma ogitwalire kitaawo alye alyoke akuwe omukisa nga tannafa.” 11 Yakobo n’agamba Lebbeeka nnyina nti: “Esawu muganda wange alina ebyoya bingi+ naye nze olususu lwange luweweevu. 12 Watya singa kitange ankwatako?+ Awatali kubuusabuusa nja kulabika ng’amuzannyisa, bwe ntyo nneereeteko ekikolimo mu kifo ky’omukisa.” 13 Nnyina n’amugamba nti: “Ekikolimo ekyandibadde ku ggwe kidde ku nze mwana wange, naye ggwe kola nga bwe nkugambye, ogende ozindeetere.”+ 14 Awo n’agenda n’azireetera nnyina, era nnyina n’afumba ennyama ewooma nga kitaawe bwe yagyagalanga. 15 Ebyo bwe byaggwa, Lebbeeka n’addira ebyambalo bya Esawu mutabani we omukulu ebisingayo obulungi bye yalina mu nnyumba, n’abyambaza Yakobo mutabani we omuto.+ 16 N’ateeka amaliba g’embuzi ento ku mikono gye ne ku nsingo ye awataali byoya.+ 17 N’akwasa mutabani we Yakobo ennyama n’emmere bye yali afumbye.+ 18 Yakobo n’agenda eri kitaawe n’amugamba nti: “Taata!” N’amuddamu nti: “Wangi! Ggwe ani mwana wange?” 19 Yakobo n’agamba kitaawe nti: “Nze Esawu omwana wo omubereberye.+ Nkoze nga bwe waŋŋambye. Golokoka otuule olye ku nnyama y’ensolo gye njizze olyoke ompe omukisa.”+ 20 Awo Isaaka n’agamba mutabani we nti: “Osobodde otya okugifuna amangu bw’otyo mwana wange?” N’amuddamu nti: “Yakuwa Katonda wo yagireese gye ndi.” 21 Isaaka n’agamba Yakobo nti: “Sembera wano nkukwateko mwana wange mmanye obanga ddala ggwe mwana wange Esawu.”+ 22 Awo Yakobo n’asembera, Isaaka kitaawe n’amukwatako, oluvannyuma n’agamba nti: “Eddoboozi lya Yakobo naye emikono gya Esawu.”+ 23 N’atamutegeera kubanga emikono gye gyaliko ebyoya bingi ng’emikono gya Esawu muganda we, bw’atyo n’amuwa omukisa.+ 24 Awo n’amubuuza nti: “Ddala ggwe mwana wange Esawu?” N’amuddamu nti: “Ye nze.” 25 N’amugamba nti: “Leeta ku muyiggo ndye mwana wange ndyoke nkuwe omukisa.” Awo n’agitwala we yali n’alya, n’amutwalira n’omwenge n’anywa. 26 Isaaka kitaawe n’amugamba nti: “Sembera wano onnywegere mwana wange.”+ 27 Bw’atyo n’asembera n’amunywegera, n’awunyirwa akawoowo k’ebyambalo bye,+ n’amuwa omukisa ng’agamba nti: “Laba, akawoowo k’omwana wange kalinga akawoowo k’ettale Yakuwa ly’awadde omukisa. 28 Katonda ow’amazima akuwe omusulo oguva mu ggulu,+ n’ettaka ly’ensi eggimu,+ n’emmere* nnyingi, n’omwenge omusu.+ 29 Abantu bakuweerezenga, n’amawanga gakuvunnamirenga. Ofugenga baganda bo era abaana ba nnyoko bakuvunnamirenga.+ Buli anaakukolimiranga akolimirwenga, na buli anaakuwanga omukisa aweebwenga omukisa.”+ 30 Awo Isaaka bwe yali yaakamaliriza okuwa Yakobo omukisa era nga Yakobo yaakava mu maaso ga Isaaka kitaawe, Esawu muganda we n’akomawo okuva okuyigga.+ 31 Naye n’afumba ennyama ewooma n’agireetera kitaawe n’amugamba nti: “Taata, situka olye ku muyiggo gw’omwana wo olyoke ompe omukisa.” 32 Awo kitaawe Isaaka n’amugamba nti: “Ggwe ani?” N’amuddamu nti: “Nze Esawu mutabani wo omubereberye.”+ 33 Awo Isaaka n’atandika okukankana ennyo era n’agamba nti: “Kale ani eyayizze ensolo n’agindeetera? Ngiridde nga tonnajja ne mmuwa omukisa; era ddala aligufuna!” 34 Esawu bwe yawulira ebigambo bya kitaawe n’akaaba mu ddoboozi erya waggulu era ery’ennaku, n’agamba kitaawe nti: “Taata, nange mpa omukisa!”+ 35 Naye n’amuddamu nti: “Muganda wo yazze n’alimba asobole okutwala omukisa ogubadde ogugwo.” 36 Awo n’agamba nti: “Eyo si ye nsonga lwaki ayitibwa Yakobo?* Kubanga kati emirundi ebiri ng’atwala ekifo kyange.+ Yatwala omugabo gwange ogw’omwana omubereberye+ ate kati atutte n’omukisa gwange!”+ Awo n’agattako nti: “Tonterekeddeeyo mukisa mulala gwonna?” 37 Naye Isaaka n’addamu Esawu nti: “Mmufudde mukama wo+ era baganda be bonna mbamuwadde okuba abaweereza be, era mmuwadde emmere n’omwenge omusu okumubeesaawo;+ kaIe wasigaddewo ki kye nnyinza okukukolera mwana wange?” 38 Awo Esawu n’agamba kitaawe nti: “Olina omukisa gumu gwokka taata? Taata, nange mpa omukisa!” Awo Esawu n’atandika okutema emiranga.+ 39 Isaaka kitaawe n’amugamba nti: “Laba, toobeerenga mu nsi ngimu era toofunenga musulo oguva mu ggulu.+ 40 Oneeyimirizangawo na kitala kyo+ era onooweerezanga muganda wo.+ Naye emirembe bwe giryeyongera okukuggwaako, olyeggyako ekikoligo kye ku nsingo yo.”+ 41 Kyokka, Esawu n’asibira Yakobo ekiruyi olw’omukisa kitaawe gwe yamuwa,+ era Esawu n’agambanga mu mutima gwe nti: “Ennaku z’okukungubagira kitange zinaatera okutuuka.+ Bwe zinaggwaako nja kutta muganda wange Yakobo.” 42 Lebbeeka bwe yategeezebwa ebigambo bya Esawu mutabani we omukulu, amangu ago n’atumya Yakobo mutabani we omuto n’amugamba nti: “Laba! Esawu muganda wo ateekateeka kuwoolera ggwanga akutte. 43 Kale nno mwana wange kola kye nkugamba; situka oddukire e Kalani ewa Labbaani mwannyinaze,+ 44 obeere eyo naye okumala ekiseera, okutuusa obusungu bwa muganda wo lwe bulikkakkana 45 n’aba nga takyalina kiruyi gy’oli, era nga yeerabidde kye wamukola. Olwo ndikutumya n’ovaayo. Lwaki mbafiirwa mmwembi ku lunaku lumu?” 46 Awo, Lebbeeka n’agambanga Isaaka nti: “Obulamu buntamye olwa bawala ba Keesi.+ Yakobo bw’aliwasa ku bawala ba Keesi, nga bano ab’omu nsi eno, olwo obulamu buliba bungasa ki?”+\n^ Eŋŋaano oba ssayiri.\n^ Litegeeza, “Anyweza Ekisinziiro; Atwala Ekifo ky’Omulala.”


“Omuntu Omugabi Ajja Kuweebwa Emikisa”—Engero 22:9\nBISOME MU Afrikaans Albanian Alur Amharic Amis Armenian Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Cakchiquel (Western) Catalan Cebuano Chichewa Chinese (Cantonese) Chinese (Simplified) Chinese (Traditional) Chinese Cantonese (Simplified) Chitonga Chitonga (Malawi) Chitumbuka Chiyao Chol Chuvash Cibemba Cinyanja Croatian Czech Dangme Danish Douala Dutch Edo Efik English Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Punjabi Quechua (Ancash) Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nOKUVA edda n’edda, abaweereza ba Katonda babaddenga bawaayo ssaddaaka eri Katonda. Abayisirayiri baawangayo ssaddaaka z’ensolo, ate bo Abakristaayo babaddenga bawaayo “ssaddaaka ey’okutendereza.” Naye era waliwo ssaddaaka endala ezisanyusa Katonda. (Beb. 13:15, 16) Abawaayo ssaddaaka ezo bafuna essanyu n’emikisa, ng’ebyokulabirako bino wammanga bwe biraga.\nOmuweereza wa Yakuwa omwesigwa ow’edda ayitibwa Kaana yali ayagala omwana ow’obulenzi naye yali tazaala. Yasaba Yakuwa n’amugamba nti singa amusobozesa okuzaala omwana ow’obulenzi ‘yandimuwaddeyo eri Yakuwa obulamu bwe bwonna.’ (1 Sam. 1:10, 11) Oluvannyuma lw’ekiseera Kaana yafuna olubuto n’azaala omwana n’amutuuma Samwiri. Samwiri bwe yava ku mabeere, Kaana yamutwala ku weema entukuvu nga bwe yali yeeyamye. Yakuwa yawa Kaana emikisa olw’okwoleka omwoyo ogw’okwefiiriza. Kaana yazaalayo abaana abalala bataano era Samwiri yafuuka nnabbi era omu ku bawandiisi ba Bayibuli.—1 Sam. 2:21.\nOkufaananako Kaana ne Samwiri, ne leero Abakristaayo balina enkizo ey’okukozesa obulamu bwabwe okuweereza Omutonzi waabwe. Yesu yagamba nti bwe tubaako bye twefiiriza okusobola okuweereza Katonda, tujja kufuna emikisa mingi.—Mak. 10:28-30.\nOmukyala Omukristaayo ayitibwa Doluka eyaliwo mu kyasa ekyasooka yali amanyiddwa nnyo olw’okukola ‘ebikolwa ebirungi n’olw’okuyamba abaavu.’ Yeefiirizanga okusobola okuyamba abalala. Kyokka ekiseera kyatuuka ‘n’alwala n’afa,’ era ekyo kyanakuwaza nnyo ekibiina. Abayigirizwa bwe baakimanyaako nti Peetero yali mu kitundu ekyo, baamusaba ajje mu bwangu. Nga baasanyuka nnyo Peetero bwe yagendayo n’azuukiza Doluka era nga kino kye kyamagero eky’okuzuukiza omuntu ekisooka okwogerwako nga kikolebwa mutume! (Bik. 9:36-41) Katonda teyeerabira ssaddaaka Doluka ze yawaayo. (Beb. 6:10) Ebikwata ku Doluka byawandiikibwa mu Bayibuli tusobole okumukoppa.\nOmutume Pawulo naye yassaawo ekyokulabirako ekirungi. Yawaayo ebiseera bye okusobola okuyamba abalala. Pawulo yawandiikira Bakristaayo banne ab’omu Kkolinso n’abagamba nti: “Nja kusanyuka okuwaayo buli kintu era nange kennyini nkozesebwe mu bujjuvu olw’obulamu bwammwe.” (2 Kol. 12:15) Pawulo yakiraba nti okwewaayo okuyamba abalala kireetera omuntu essanyu era n’okusinga byonna kimuviirako okusiimibwa Katonda n’okufuna emikisa.—Bik. 20:24, 35.\nYakuwa kimusanyusa nnyo bwe tukozesa ebiseera byaffe n’amaanyi gaffe okukola omulimu gw’Obwakabaka n’okuyamba bakkiriza bannaffe. Naye waliwo engeri endala gye tusobola okuwagiramu omulimu gw’okubuulira? Yee! Ng’oggyeeko okukozesa ebiseera byaffe n’amaanyi gaffe mu mulimu ogwo, tusobola n’okuwaayo ssente n’ebintu ebirala okuguwagira. Ssente ezo n’ebintu ebyo bikozesebwa okutwala mu maaso omulimu gw’okubuulira, nga muno mwe muli okuyamba abaminsani n’abalala abali mu buweereza obw’ekiseera kyonna obw’enjawulo. Ate era ssente ezo ziyamba mu mulimu gw’okukuba n’okuvvuunula ebitabo byaffe ne vidiyo, okudduukirira abo ababa bagwiiriddwaako obutyabaga, n’okuzimba Ebizimbe by’Obwakabaka. Tusaanidde okukijjukira nti ‘omuntu omugabi aweebwa emikisa.’ Ate era, bwe tuwa Yakuwa ku bintu byaffe, kiba kiraga nti tumuwa ekitiibwa.—Nge. 3:9; 22:9.\nEngeri Abamu Gye Bawaayo Okuwagira Omulimu Mu Nsi Yonna\nNga bwe kyali mu kiseera ky’omutume Pawulo, ne leero bangi babaako ssente ze bawaayo nga baziteeka mu kasanduuko omuteekebwa ssente eziweebwayo okuwagira omulimu gw’okubuulira ogukolebwa mu nsi yonna. (1 Kol. 16:2) Ku nkomerero ya buli mwezi, ebibiina biweereza ssente ezo ku ofiisi y’ettabi ly’Abajulirwa ba Yakuwa. Ate era omuntu asobola okubaako ky’awaayo ng’akisindika butereevu ku ofiisi y’ettabi ly’Abajulirwa ba Yakuwa erabirira omulimu gw’okubuulira mu nsi ye. Bw’oba oyagala okumanya endagiriro ya ofiisi y’ettabi erabirira omulimu gw’okubuulira mu nsi yo, genda ku mukutu gwaffe ogwa www.jw.org. Ebimu ku bintu by’osobola okuwaayo ng’okolagana butereevu ne ofiisi y’ettabi bye bino:\nOmuntu asobola okuwaayo ssente okuva ku akawunta ye eya bbanka ng’akozesa Intaneeti oba ng’akozesa debit card, oba credit card. Mu nsi ezimu, ekyo omuntu ayinza okukikola ng’akozesa jw.org oba omukutu gwa intaneeti omulala gwonna ogukozesebwa ofiisi y’ettabbi ly’Abajulirwa ba Yakuwa.\nSsente enkalu, amajolobero, oba ebintu ebirala eby’omuwendo. Owandiikirako ebbaluwa eraga nti ssente oba ebintu ebirala by’oba owaddeyo, obiwaddeyo ng’ekirabo.\nOKUWAAYO OKULIKO AKAKWAKKULIZO\nOmuntu awaayo ssente ze ne zikozesebwa ekibiina kya Yakuwa naye nga zisobola okumuddizibwa w’azaagalira.\nAlina okuwandiikirako ebbaluwa eraga nti ssente z’awaddeyo ziriko akakwakkulizo.\nOKUWAAYO OKW’ENGERI ENDALA\nNg’oggyeko okuwaayo ssente enkalu n’ebintu eby’omuwendo, waliwo engeri endala gy’oyinza okuwaayo okuwagira omulimu gw’Obwakabaka ogukolebwa mu nsi yonna. Engeri ezo ziragiddwa wammanga. Bw’oba oyagala okuwaayo ng’okozesa emu ku ngeri ezo, osaanidde okusooka okwebuuza ku ofiisi y’ettabi erabirira omulimu gw’okubuulira mu nsi yo. Okuva bwe kiri nti ensi ezitali zimu zirina amateeka ga njawulo agakwata ku by’emisolo, kikulu okusooka okwebuuza ku abo abamanyi obulungi amateeka n’eby’emisolo.\nYinsuwalensi: Omuntu akiraga mu buwandiike nti bw’afanga, ssente ze eza pensoni oba eza yinsuwalensi gye yasasula ku bulamu bwe, ziweebwe ekibiina ky’Abajulirwa ba Yakuwa.\nSsente Eziri mu Bbanka: Ng’agoberera amateeka ga bbanka ye, omuntu ayinza okulagira bbanka ye nti bw’afanga, ssente eziba ku akaawunta ye ziweebwe ekibiina ky’Abajulirwa ba Yakuwa.\nEmigabo oba Ssente Ezaawolebwa: Omuntu ayinza okulagira nti emigabo gye oba ssente ze yawola kampuni oba gavumenti ziweebwe ekibiina ky’Abajulirwa ba Yakuwa.\nEttaka oba Ebizimbe: Ettaka oba ebizimbe ebiyinza okutundibwa bisobola okuweebwa ekibiina ky’Abajulirwa ba Yakuwa. Bwe kiba nti ennyumba omuntu gy’awaddeyo ate mw’asula, agibeeramu okutuusa lw’afa.\nEbiraamo oba Ssente Eziri mu Kampuni: Omuntu ayinza okukola ekiraamo n’alagira nti bw’afanga, ebintu bye, ssente ze, oba amagoba agava mu ssente ze yateeka mu kampuni, biweebwe ekibiina ky’Abajulirwa ba Yakuwa. Ssente ng’ezo bwe ziba ziweebwa kibiina kya ddiini, kampuni eziwaayo eyinza okukendeezebwa ku misolo gy’esasula.\nOmuntu ayagala okuwaayo ng’ayitira mu emu ku ngeri zino asaanidde okusooka okukola enteekateeka ennungi. Waliwo brocuwa mu Lungereza ne mu Lusipeyini eyitibwa Charitable Planning to Benefit Kingdom Service Worldwide esobola okuyamba abo abaagala okuwaayo mu ngeri zino okuwagira omulimu ogukolebwa Abajulirwa ba Yakuwa mu nsi yonna. Brocuwa eno eraga engeri ezitali zimu omuntu mw’ayinza okuyitira okuwaayo mu buliwo oba ng’akola ekiraamo. Ebimu ku bintu ebiri mu brocuwa eno biyinza okuba nga tebikola mu mbeera yo okuva bwe kiri nti amateeka agakwata ku by’emisolo mu nsi yo gayinza okuba nga ga njawulo. Bangi ku abo abawagidde omulimu gwaffe ogw’obwannakyewa ogukolebwa mu nsi yonna nga bawaayo mu ngeri ng’ezo, ab’obuyinza babakendeerezza ku misolo gye basasula. Bw’oba oyagala brocuwa eyo, yogerako n’omuwandiisi w’ekibiina kyammwe agikufunire.\nOkumanya ebisingawo, genda ku jw.org, onyige ku bigambo “Make a Donation to Our Worldwide Work” oba weebuuze ku ofiisi y’ettabi.


Bukedde Online - Bakutte omusuubuzi ku bya Kirumira\nABASERIKALE abanoonyereza ku musango gw’okutta Kirumira bakutte omusajja omulala gwe bateebereza nti naye alina ky’amanyi ku butemu buno.\nEdduuka eriggale mukyala wa Kateregga Mariam mw’abadde akolera.\nElvis Jjuuko omutuuze w’e Salaama era ng’akola gwa busuubuzi yakwatiddwa poliisi wamu n’abajaasi okuva mu CMI abaamusanze ku mwalo gw’e Mulungu gye yabadde agenze okubaako emirimu gy’obusuubuzi gy’akwanaganya.\nAbaserikale baasoose kulondoola n’okumanya mmotoka Jjuuko mwe yabadde atambulira era bwe baagirabye ng’asimbula okuva e Mulungu ne bamukiika kabangali ya poliisi n’ayimirira.\nBaamusikambudde mu mmotoka ye ne bamuteeka mu mmotoka y’abaserikale endala eya buyonjo ne bamutwala ng’akuumibwa abaserikale abaabadde munda mu mmotoka nga bawerekerwa kabangali ya poliisi.\nWiiki ewedde abooluganda lwa Jjunju basiibye batalaaga ebitebe bya poliisi eby’enjawulo nga basuubira okumusangayo nga ku poliisi y’e Katwe, ku CPS n’awalala baatuuseeyo wabula ne babategeeza nti tebamanyi gy’ali.\nAbooluganda lwa Jjunju baasoose kukiteeka ku poliisi y’e Katwe nti y’emanyi amayitire g’omuntu waabwe.\nBwe baalemeddwa okumusanga mu kaduukulu ka poliisi konna, baasazeewo okugenda ku kitebe kya bambega b’amagye ekya CMI e Mbuya era abaserikale be baasanzeeyo ne babategeeza nti omuntu waabwe bwe yakwatibwa era nga gy’akuumirwa.\nKigambibwa nti ebimu ku byakwasizza Jjunju kumuteebereza nti alina akakwate n’abamu ku bantu abazze bakwatibwa ku by’okutta Kirumira ng’abaserikale baagala annyonyole enkolagana ye nabo.\nBaatandikiddewo okumubuuza akana n’akataano ku by’amanyi ku kutemula ASP Mohammed Kirumira n’omuwala Resty Mbabazi Naalinya, abaakubwa amasasi ku ssaawa nga 2:00 ez’ekiro kya September 8, 2018 bwe baali mu mmotoka ya Kirumira eyali esimbye e Bulenga ebbali w’ekkubo okuliraana edduuka lya Naalinya.\nOluvannyuma lw’okukwata Jjuuko, abasibe kati baweze 10 ku bya Kirumira nga ku bano, omu Abubaker Kalungi ye yatwalibwa mu kkooti e Wakiso n’asomerwa emisango ebiri egy’obutemu.\nAbalala abaakwatibwa kuliko: Owa Flying Squad Deus Byaruhanga, C/ASP Ismael Ssennono eyali aduumira ebikwekweto ku poliisi ya Old Kampala, Ahmed Kamada Sebuufu, ow’e Mutundwe mu Kampala, Amir Musisi Ssentongo omutuuze w’e Nabbingo ku luguudo lw’e Masaka, Ahmada Ssebina 40, ow’e Namungoona, ssaako Mariam Kasujja Nnamwandu wa Abdul Kateregga.\nKateregga yattiddwa amagye bwe gaabadde gagenze okumukwata e Namungoona wiiki bbiri eziyise wabula okuttibwa kwe kukyalimu ebibuuzo era ababaka ba Palamenti baanenyezza amagye okutta omuntu gwe bateebereza nti alina bingi by’amanyi ku nsonga enkulu ng’eno.\nBabuuzizza amagye engeri gye baatuuse okutta omuntu gwe baasoose okukuba ebifaananyi nga kiraga nti baabadde baamukutte dda.\nAmagye gaategeezezza nti Kateregga yabadde adduka kwe kumukuba amasasi.\nMUKA KATEREGGA YALINA OMUTWALO GWA DDOOLA – MAGYE\nMariam Kasujja yakwatibwa abajaasi ba CMI amangu ddala nga bba yaakakubwa amasasi, amagye gagamba nti gamufunyeeko obujulizi obwewuunyisa.\nAmagye gagamba nti wadde omukazi ono abadde akolera mu kaduuka akalaga nti talina ssente, wabula ku akawunti ye nti baasanzeeko ssente omutwalo gwa ddoola (mu za Uganda obukadde nga 38) nti era zino zaateekebwa ku akawunti nga Kirumira tannattibwa.\nEnsonda mu magye zaategeezezza Bukedde nti kati ebimu ku bye babuuza Mariam Kasujja y’engeri gye yafunamu ssente zino, ani yazimuweereza era zaali za kigendererwa ki.\nAbanoonyereza baamutadde ku nninga annyonnyole oba ssente zino tezaali za kuyambako mu kutegeka lukwe lwa kutta Kirumira.\nNti ezimu ku ssente ezo zaali zijjiddwaayo mu wiiki mwe battira Kirumira, kye bagamba nti kyandiba n’akakwate ku butemu.\nWabula byonna Mariam Kasujja abyegaana era aba famire ya Kateregga bagamba nti bijingiriddwa ku Nnamwandu okumussaako omusango omunene ennyo, oluvannyuma lw’okumuttira bba, kibatiise okugoberera ensonga z’abajaasi abasse Kateregga mu ngeri etaabadde ya bwenkanya.\nAmagye gagamba nti we battira Kirumira, emirongooti gy’essimu giraga nti Kateregga yali Bulenga ng’awuliziganya ne mukazi we era nga waliwo n’omuntu owookusatu gwe bawuliziganya naye nti era ono amagye gwe gasinze okwezingako nga gaagala Mariam amwogere kubanga tannakwatibwa.\nAmagye era gabuuzizza Mariam Kasujja enkolagana ya bba ne Abubaker Kalungi nga kigambibwa nti bano balina enkolagana ey’enjawulo era nga baaliko abayeekera aba ADF nga bwe baava mu nsiko enkolagana yaabwe yasigalawo.


Okubala 3 LCB - Batabani ba Alooni - Luno lwe lulyo lwa - Bible Gateway\nBatabani ba Alooni\n3 (A)Luno lwe lulyo lwa Alooni n’olwa Musa mu biseera Mukama mwe yayogerera ne Musa ku Lusozi Sinaayi.\n2 (B)Gano ge mannya ga batabani ba Alooni: Nadabu, omubereberye, ne Abiku, ne Eriyazaali, ne Isamaali. 3 (C)Ago ge mannya ga batabani ba Alooni, abaafukibwako amafuta ag’omuzeeyituuni okuba bakabona, era abaayawulibwa okuweereza mu mulimu gw’obwakabona. 4 (D)Naye nno Nadabu ne Abiku baatondokera mu maaso ga Mukama ne bafa, kubanga baayokya ekiweebwayo eri Mukama Katonda n’omuliro ogutakkirizibwa nga bali mu ddungu ly’e Sinaayi. Tebaalina baana; bwe batyo, Eriyazaali ne Isamaali ne basigala nga be bokka abaaweerezanga nga bakabona ebbanga lyonna kitaabwe Alooni lye yamala nga mulamu.\nOmuwendo gw’Abaleevi n’Emirimu gyabwe\n5 Awo Mukama Katonda n’agamba Musa nti, 6 (E)“Leeta ab’omu kika kya Leevi[a] obakwase Alooni kabona bamuweerezenga. 7 (F)Banaamukoleranga emirimu era ne baweereza n’ekibiina kyonna awali Eweema ya Mukama ey’Okukuŋŋaanirangamu, nga bakola emirimu awali Eweema ya Mukama. 8 Banaalabiriranga ebintu byonna eby’omu Weema ya Mukama ey’Okukuŋŋaanirangamu, ne bakola emirimu gy’omu Weema ya Mukama nga batuukiriza ebyo byonna ebivunaanyizibwa abaana ba Isirayiri. 9 (G)Abaleevi onoobawanga eri Alooni ne batabani be; baweereddwa ddala Alooni nga baggyibwa mu baana ba Isirayiri. 10 (H)Onoolonda Alooni ne batabani be okubeera bakabona; naye bwe wanaabangawo omuntu omulala yenna n’asembera awatukuvu, anaafanga.”\n11 Mukama Katonda n’ayongera okugamba Musa nti, 12 (I)“Laba, neetwalidde Abaleevi nga mbaggya mu baana ba Isirayiri mu kifo ky’abaana ababereberye abazaalibwa abakazi mu baana ba Isirayiri. Abaleevi banaabanga bange, 13 (J)kubanga byonna ebizaalibwa ebibereberye byange. Bwe natta ebibereberye byonna mu nsi y’e Misiri neeyawulira ebibereberye byonna mu Isirayiri okubeeranga ebyange, abantu n’ebisolo. Nze Mukama Katonda.”\n14 Awo Mukama Katonda n’agamba Musa mu ddungu ly’e Sinaayi nti, 15 (K)“Bala Abaleevi bonna mu mpya zaabwe ne mu bika byabwe[b]. Bala buli mwana mulenzi ow’omwezi ogumu n’okusingawo.” 16 Bw’atyo Musa n’ababala nga Mukama Katonda bwe yamulagira, ng’ekigambo kya Mukama bwe kyali.\n17 (L)Gano ge mannya ga batabani ba Leevi:\nGerusoni, ne Kokasi, ne Merali.\n18 (M)Gano ge mannya g’abatabani ba Gerusoni ng’empya zaabwe bwe zaali:\nLibuni ne Simeeyi.\n19 (N)Bano be batabani ba Kokasi ng’empya zaabwe bwe zaali:\nAmulaamu, ne Izukali ne Kebbulooni, ne Wuziyeeri.\n20 (O)Bano be batabani ba Merali ng’empya zaabwe bwe zaali:\nEbyo bye bika by’Abaleevi ng’empya za bakitaabwe bwe zaali.\n21 (P)Mu Gerusoni mwe mwava oluggya lwa Abalibuni n’oluggya lwa Abasimeeyi; ezo nga z’empya za Abagerusoni.\n22 Abaana aboobulenzi okuva ku w’omwezi ogumu ogw’obukulu n’okusingawo abaabalibwa baali kasanvu mu ebikumi bitaano (7,500).\n23 Ab’omu Gerusoni nga baakusiisiranga ku ludda olw’ebugwanjuba emmanju wa Weema ya Mukama.\n24 Omukulembeze w’empya za Abagerusoni yali Eriyasaafu mutabani wa Laeri.\n25 (Q)Abagerusoni be banaabanga n’obuvunaanyizibwa obw’okulabirira Eweema ya Mukama ey’Okukuŋŋaanirangamu, nga balabirira ebigibikkako n’eggigi ery’omu mulyango oguyingira mu Weema, 26 (R)n’entimbe ez’omu luggya, n’entimbe ez’omu mizigo egiggulira ku luggya okwebungulula Weema n’ekyoto. Era banaalabiriranga n’emiguwa awamu n’ebintu byonna ebinaakozesebwanga ku mirimu egyo.\n27 (S)Mu Kokasi mwe mwava oluggya lwa Abamulaamu, n’oluggya lwa Abayizukaali, n’oluggya lwa Abakebbulooni, n’oluggya lwa Abawuziyeeri; ezo z’empya za Abakokasi.\n28 Abaana aboobulenzi okuva ku w’omwezi ogumu ogw’obukulu n’okusingawo abaabalibwa baali kanaana mu lukaaga[c] (8,600).\nAbakokasi be baweebwa obuvunaanyizibwa okulabiriranga awatukuvu.\n29 (T)Ab’omu Kokasi nga baakusiisiranga ku ludda olw’obukiikaddyo obwa Weema ya Mukama.\n30 Omukulembeze w’empya za Abakokasi yali Erizafani mutabani wa Wuziyeeri.\n31 (U)Abakokasi be baabanga n’obuvunaanyizibwa okulabirira Essanduuko ey’Endagaano, n’emmeeza, n’ekikondo ky’ettaala, n’ebyoto, n’ebintu eby’omu watukuvu ebikozesebwa mu kuweereza, n’eggigi; n’emirimu gyonna egyekuusa ku buweereza obwo.\n32 Eriyazaali mutabani wa Alooni kabona ye yalondebwa okuba omukulu w’abakulembeze ba Abaleevi, era n’okulabirira abo abaaweerezanga mu watukuvu.\n33 (V)Mu Merali mwe mwava oluggya lwa Abamakuli n’oluggya lwa Abamusi; ezo nga ze mpya za Abamerali.\n34 Abaana aboobulenzi okuva ku w’omwezi ogumu n’okusingawo abaabalibwa baali kakaaga mu ebikumi bibiri (6,200).\n35 (W)Omukulembeze w’empya za Abamerali yali Zuliyeeri mutabani wa Abikayiri;\nAbamerali nga baakusiisiranga ku bukiikaddyo obwa Weema ya Mukama.\n36 (X)Be baavunaanyizibwanga emikiikiro, n’empagi, n’ebikondo, n’ebikwata ku Weema ya Mukama byonna n’ebyekuusa ku mirimu gyayo. 37 Okwo baagattangako empagi zonna ezeebunguludde oluggya n’entobo zaazo, n’enkondo za Weema n’emiguwa.\n38 (Y)Musa ne Alooni ne batabani baabwe baasiisiranga ku ludda olw’ebuvanjuba olwa Weema ya Mukama, okwolekera enjuba gy’eva mu maaso ga Weema ya Mukama ey’Okukuŋŋaanirangamu.\nBaavunaanyizibwanga okulabirira awatukuvu ku lw’abaana ba Isirayiri.\nOmuntu omulala yenna eyasembereranga awatukuvu, ng’ateekwa kufa.\n39 (Z)Omuwendo gwonna ogw’Abaleevi abaabalibwa ng’empya zaabwe bwe zaali, nga mwe muli abaana aboobulenzi okuva ku w’omwezi ogumu n’okusingawo, nga Mukama Katonda bwe yalagira Musa ne Alooni, baali emitwalo ebiri mu enkumi bbiri (22,000).\nOkubala Abasajja Ababereberye\n40 (AA)Mukama Katonda n’agamba Musa nti, “Bala abaana ba Isirayiri bonna aboobulenzi ababereberye okuva ku mwana ow’omwezi ogumu n’okusingawo okole olukalala lw’amannya gaabwe gonna. 41 (AB)Era ojja kunfunira Abaleevi mu kifo ky’ababereberye ab’abaana ba Isirayiri, era onfunire n’ente ez’Abaleevi mu kifo ky’ente ez’abaana ba Isirayiri embereberye. Nze Mukama Katonda.”\n42 Awo Musa n’abala abaana ba Isirayiri ababereberye nga Mukama Katonda bwe yamulagira. 43 (AC)Okugatta awamu abaana aboobulenzi ababereberye bonna okuva ku w’omwezi ogumu n’okusingawo abaabalibwa, nga n’amannya gaabwe gawandiikiddwa ku lukalala, baali emitwalo ebiri mu enkumi bbiri mu ebikumi bibiri mu nsanvu mu basatu.\n44 Awo Mukama Katonda n’agamba Musa nti, 45 “Nfunira Abaleevi badde mu kifo ky’abaana ba Isirayiri ababereberye, n’ente z’Abaleevi zidde mu kifo ky’ente z’abaana ba Isirayiri, era Abaleevi banaabanga bange. Nze Mukama Katonda. 46 (AD)Okununula ababereberye ab’abaana ba Isirayiri ebikumi ebibiri mu ensanvu mu abasatu abasukkirira ku muwendo gw’Abaleevi abasajja, 47 (AE)onoddiranga gulaamu amakumi ataano mu ttaano ku buli omu, ng’ogeraageranyiza ku gulaamu kkumi n’emu ey’awatukuvu nga bw’eri, ye sekeri[d] ey’obuzito ze gulaamu kkumi n’emu n’ekitundu. 48 Ensimbi ez’okununula abaana ba Isirayiri abasukkiriramu oziwanga Alooni ne batabani be.”\n49 Bw’atyo Musa n’asolooza ensimbi ez’okwenunula ku abo abaasukkirira ku muwendo gw’abo abaanunulibwa Abaleevi. 50 (AF)Yasolooza ku babereberye ab’abaana ba Isirayiri effeeza ey’obuzito obwa kilo kkumi na ttaano n’ekitundu, ng’engeraageranya ya sekeri y’awatukuvu bw’eri. 51 Musa n’addira ensimbi ez’okwenunula n’aziwa Alooni ne batabani be, ng’ekigambo kya Mukama bwe kyali, nga Mukama Katonda bwe yalagira Musa.\n3:6 Kika kya Leevi baawukanira ddala ku bakabona, abaali bazzukulu ba Alooni. Abaleevi baayambanga bakabona.\n3:15 Abaleevi tebaawandikibwanga kulwana mu magye, era kyebaava batabalibwa oluvannyuma lw’emyaka amakumi abiri egy’obukulu. Ekya babazanga, kwe kumanya abaana baabwe ababereberye (3:40-43).\n3:28 ebiwandiiko ebirala bigamba kanaana mu bisatu\n3:47 sekeri sekeri emu ze gulaamu kkumi n’emu n’ekitundu\n3:1 : Kuv 6:27\n3:2 : Kuv 6:23; Kbl 26:60\n3:3 : Kuv 28:41\n3:6 : a Ma 10:8; 31:9; 1By 15:2 b Kbl 8:6-22; 18:1-7; 2By 29:11\n3:7 : Lv 8:35; Kbl 1:50\n3:9 : Kbl 8:19; 18:6\n3:10 : a Kuv 29:9 b Kbl 1:51\n3:12 : a Mal 2:4 b nny 41; Kbl 8:16, 18 c Kuv 13:2\n3:13 : Kuv 13:12\n3:15 : a nny 39 b Kbl 26:62\n3:17 : a Lub 46:11 b Kuv 6:16\n3:18 : Kuv 6:17\n3:19 : Kuv 6:18\n3:20 : a Lub 46:11 b Kuv 6:19\n3:21 : Kuv 6:17\n3:25 : a Kuv 25:9 b Kuv 26:14 c Kuv 26:36; Kbl 4:25\n3:26 : a Kuv 27:9 b Kuv 35:18\n3:27 : 1By 26:23\n3:29 : Kbl 1:53\n3:31 : a Kuv 25:10-22 b Kuv 25:23 c Kuv 25:31 d Kuv 27:1; 30:1 e Kuv 26:33 f Kbl 4:15\n3:33 : Kuv 6:19\n3:35 : Kbl 1:53; 2:25\n3:36 : Kbl 4:32\n3:38 : a Kbl 2:3 b Kbl 1:53 c nny 7; Kbl 18:5 d Kbl 18:10; 1:51\n3:39 : Kbl 26:62\n3:40 : nny 15\n3:41 : nny 12\n3:43 : nny 39\n3:46 : Kuv 13:13; Kbl 18:15\n3:47 : a Lv 27:6 b Kuv 30:13 c Lv 27:25\n3:50 : nny 46-48


AUDIO! Museveni atabukidde ababaka ba Palamenti ku by’okuzimba enguudo e Congo, abakubyemu ebituli – The Bridge Uganda\nSsentebbe w’ekibiina ki NRM era omukulembeze w’eggwanga lino Yoweri Kaguta Museveni atabukidde abakulembeze mu ggwanga omuli abakiise ba Palamenti okumala gamansa ebigambo, ebiyinza okufiiriza eggwanga.\nMuseveni agamba nti yewunyizza ennyo abamu ku bakiise ba Palamenti okusimbira ekkuli, eky’okuzimba enguudo mu ggwanga Congo, bekwasa obusonga obutaliimu nti, mu Uganda bangi ku bannansi bakyakaaba enguudo embi.\nBw’abadde ayogerako eri eggwanga, nga Uganda ejjaguza okuweza emyaka 58 bukya efuna bwetwaze mu 1962, Museveni agambye nti Uganda okutumbula eby’obusuubuzi, erina okuzimba enguudo eziyingira mu ggwanga erya Congo ne South Sudan, kiyambeko abasuubuzi okutambula obulungi.\nKu ntikko y’omukolo ogubadde mu State House Entebe mu nkola eya ‘Science’, Museveni akangudde ku ddoboozi nti enguudo zirina okuzimbibwa, kuba zigenda kuyamba nnyo okutumbula onkolagana mu by’obusuubuzi n’okulongoosa eby’entambula.\nKu nsonga y’okulwanyisa ebbula ly’emirimu, Museveni ayimirizza abasuubuzi bonna okusuubula bbaasi okuva mu nsi z’ebweru nga balina zikolera wano.\nMungeri y’emu awadde bannayuganda essanyu bw’asuubiza okutandiika okola empapula okuva mu byayi by’ebitooke.


Bukedde Online - Lukwago atutte Beti Kamya mu kkooti battunke\nLukwago atutte Beti Kamya mu kkooti battunke\nMuseveni asuubizza okutunula mu kwemulugunya...\nOfiisi Nixson Agasirwe bamugaanye okweyimirirwa...\nAdded 12th February 2018\nLOODI meeya Erias Lukwago aggudde emisango ku minisita wa Kampala Beti Namisango Kamya ng’amuvunaana kumenya mateeka ne yeeyingiza mu mirimu egitali gigye n’atuuka n’okuyimiriza entuula z’olukiiko lwa KCCA mu bukyamu.\nLukwago (wakati) ng’atwala empapula mu kkoot\nEggulo Lukwago yagenze mu kkooti Enkulu etuula ku Twed n’aggulawo emisango ku Beti Kamya.\nYamuwawaabidde ne Ssaabawolereza wa Gavumenti. Lukwago yabadde ne balooya be babiri okuli Nathan Mpenja ne Abubaker Ssekanjakko okuva mu kkampuni ye eya Lukwago and Co. Advocates.\nMu kiwandiiko Lukwaago ky’awaddeyo mu kkooti, alaze nti minisita Beti Kamya yamenya amateeka ne yeeyingiza mu mirimu egitali gigye. Yagambye nti Beti Kamya yawandiika ebbaluwa nga January 23 2018 eyimiriza enkiiko za KCCA n’agaana n’abakozi ba KCCA ku ludda lw’ekikugu okuzeetabamu nti zimenya mateeka era yasabye kkooti emusseeko ekiragiro.\nEbbaluwa ya Beti Kamya yali egamba nti enkiiko ezisuzibwa ne ziddibwaamu ku lunaku oluddako teziri mu mateeka kubanga teziwezezza nnaku 14 ng’etteeka erifuga Kampala bwe liragira. Kino Lukwago akiwakanya era ebbaluwa za minisita z’azze awandiika azitaddeyo okumulumiriza nti amulemesa emirimu.\nEkiwandiiko kiraga nti Beti Kamya by’akola yeefudde Loodi meeya oba omukulembeze omulonde akulira Kampala ate nga talondebwangako.\nAmulumiriza nti atuuza enkiiko za bakansala mu munisipaali n’awa n’ebiragiro ate ng’omulimu gwa minisita gulambikiddwa bulungi mu tteeka lya Kampala nti ateekwa kulondoola ebikolebwa abakulembeze abalonde mu Kampala naye ye takkirizibwa kukola era yasabye kkooti emusseeko ekiragiro.\nAvunaana minisita okulemererwa okukola emirimu gye ate nadda ku gy’abakulembeze abalonde egitamukwatako.\nMu kiwandiiko yataddemu nti minisita agaanye okulonda olukiiko olunene olutegekera Kampala n’ebitundu ebigyetoolodde oluyitibwa Metropolitan Physical Planning Authority era asaba kkooti emusseeko ekiragiro kimuwalirize okululonda.\nAlumiriza minisita obutamanya waakoma n’atuuka n’okuwandiika ebbaluwa eyimiriza Loodi meeya okutambula okugenda e Malaysia okukola emirimu gy’abalonzi ng’omukulembeze omulonde akulira Kampala.\nLukwago ayagala kkooti eragire minisita okukomya okweyingiza mu mirimu egitamukwatako era asaba kkooti emusseeko ekiragiro.\nEmisango gyonna Lukwaago asabiddeko engassi singa minisita ne Ssaabawolereza wa Gavumenti gibakka mu vvi.\nLukwago mu kirayiro kye yataddemu nti ye mukulembeze omulonde afuga Kampala eyalondebwa nga February 23/ 2016 era nti mu bizibu ebingi byeyayitamu ng’anoonya akalulu.\nYawangula bonna abaali bamuvuganya ku bitundu 80 ku buli 100.\nBeti Namisango Olive Kamya\nSipiika alagidde Katuntu okuyimiriza ku mirimu gy’akakiiko\nMunyagwa ne Kasibante baanise Kadaga ne Katuntu


Bukedde Online - Musisi akwasizza Katikkiro ettoffaali lya bukadde 14: Lukwago agaaniddwa okuyingira City Hall\nDAYIREKITA wa Kampala Jennifer Musisi Ssemakula akyazizza Katikkiro wa Buganda Charles Peter Mayiga ku City Hall n'amukwasa ettofaali lya bukadde 14 n'ekitundu wakati mu by'okwerinda eby'amaanyi.\nPoliisi yagadde enguudo ezimu n'eyiwa n'abaserikale baayo okwebulungula ekifo kyonna okutangira Loodi meeya Erias Lukwago eyabadde azze naye okwetaba ku mukolo gwa Katikkiro ogwategekeddwa mu lugya lwa City Hall ku Lwokuna.\nAfande Sam Omara eyabadde atemezeddwaako nti Lukwago ategese okwetaba ku mukolo, yalagidde mmotoka za poliisi omwabadde n'emmamba ssaako eza KCCA okuggala enguudo era Lukwago teyakkiriziddwa wadde kusemberera ggeeti ya City Hall .\nAbaserikale bagaanye Loodi Meeya Erias Lukwago okutuuka awaabadde wategekeddwa KCCA okukwasa Katikkiro Mayiga ettofaali . Wano nga Lukwago eyabadde agaaniddwa okuyingira ng'ayomba.\nLukwago yabadde akyenyoola n'abaserikale , Katikkiro n'amuyitako. Yayaniriziddwa Jennifer Musisi Ssemakula wakati mu\nkusindogoma kw'engoma n'okubiibya amazina okuva mu bakozi ne bakansala ku lukiiko lwa Lukwago.\nMusisi yalambuzza Katikkiro Mayiga City Hall ne ofiisi ye oluvannyuma ne batuula mu weema eyabadde etimbiddwa.\nYasiimye enkolagana ennungi eriwo wakati wa Mmengo ne KCCA nga eva ku bukulembeze bwa Katikkiro obulungi naddala ku by'ettaka.\n"Twassaawo emmeeza ekola obutereevu ku nsonga z'ettaka lya Mmengo era batuyambye nnyo" Musisi bwe yagambye .\nN'ategeeza nti basobodde okuzimba oluguudo lwa Kabakanjagala ne balutereeza bulungi ."tukoze n'oluguudo lwa Kabaka e Banda , tuzimba enkulungo ya Kabaka eyitibwa Nantawetwa ate tuzimba n'embalaza ezissiddwa ku kizimbe kya Masengere," Musisi bwe yagambye.\nAbakungu ku lukiiko olukung'aanya Ettoffaali nga bali ku City Hall.\nKCCA ekyazizza Katikkiro wa Buganda Charles Peter Mayiga n'emukwasa ettoffaali lya bukadde 14 n'ekitundu. Wano be bamu ku bakansala abeetabye mu mukolo guno ku City Hall mu Kampala.\nCharles Peter Mayiga yasiimye Jennifer Musisi Ssemakula n'ategeeza nti akyusizza Kampala.\n"Enguudo muzikoze , amataala mugataddeko, kasasiro mumuyodde kati ekibuga kiyonjo. Omuddo n'ebimuli mu bisimbye, amateeka mugakwasizza Bannakampala," Mayiga bwe yagambye.\nN'ategeeza nti bingi bikyetaagisa okukola naye ndyebaza ndya tagunjula munafu. ''Twebazizza bye mukoze kubanga bingi tubiraba," Mayiga bwe yayongeddeko.\nYagambye nti KCCA erina entegeka y'okutuuma enguudo amannya mu mwaka guno kyokka n'asaba nti eziriwo enkadde zireme kukyusibwa kubanga waliwo ensonga lwaki abaaliwo baazituuma amannya ago.\nKCCA ekyazizza Katikkiro wa Buganda Charles Peter Mayiga n'emukwasa ettoffaali lya bukadde 14 n'ekitundu. Wano be bamu ku bakansala abeetabye mu mukolo guno ku City Hall mu Kampala. Ebifaananyi byonna bya Hannington Nkalubo\nYagambye nti n'akabonero k'ensolo eziyitibwa 'IMPALA' ezavaako erinnya Kampala basaana bakaleke ku kabonero k'ekibuga.\nOmu ku bakansala Idah Nakuya yaloopedde Katikkiro nti Loodi Meeya asibiddwa ebweru era ayambe abatabaganye kyokka n'ategeeza nti ebya Lukwago byonna abimanyi tasobola kubimala kati.\nYasabye KCCA okwongera enkolagana n'abasuubuzi n'anokolayo aba paaka empya be yayamba n'ebawa liizi era kati bakola kinnawadda. Yasabye KCCA okuyamba ne ku basuubuzi ba Shauriyaako kubanga liizi yaabwe yaggwaako, n'asaba eddizibwe buggya babongere emyaka 49.\nOluvannyuma lw'omukolo gwa okuggwa, Loodi meeya eyabadde ne Allan Ssewanyana yanenyezza abaamugaanye okwetaba ku Ttoffaali n'ategeeza nti erire aliwadeyo mu nkola y'okwerumya bw'amaze essaawa ezisoba mu ssatu ng'ayimiridde mu musana ppereketya.


Bukedde Online - Okuva ku ddagala kyanziza ku ndiri\nEmpisa z’abakazi okusinziira ku masaza\nNjagala kuzaala mwana muwala\n“OKUVA mu mwaka gwa 1997 nga ndi musajja wandwadde. Nnalumbibwanga endwadde eziwerako okwali omutwe, omusujja gw’olutentezi n’embiro ebyammalako emirembe. Ssaasooka kulowooza nti embeera eno yali eva ku bulwadde bwa siriimu.”\nNze Israel Nsereko,48 mbeera Lwamata mu Kiboga. Mu 2004 embeera yeeyongera okutabuka ne ntuuka n’okugwa ku ndiri. Mu mbeera eno mukulu wange Dan Musoke Kiwalabye mwe yansanga n’anyolwa nnyo.\nOno ye yankwata ku mukono n’antwala ewa Polof.Ssali eyali nnannyini Mariandina Clinic e Kamwokya gye bankeberera ne bazuula nga nnina akawuka ka siriimu.\nKye nnali nnina okukola okutaasa obulamu obwali buggwaawo kwe kutandika eddagala eriweweeza ku bulwadde buno erya ARVS.\nEddagala lino lyakomyawo mangu obulamu bwange ne nzira ne ku mirimu gyange. Wabula ensobi gye nnakola, bwe nnalaba nga sikyalina kinnuma kwe kuva ku ddagala lino okumala ebbanga lya mwaka mulamba.\nMu 2008 nnaddamu ne ngwa ku ndiri mu ngeri embi ennyo era nnakoma ku mugo gwa ntaana. Engeri gye nnali nsula obwomu mu nju nnabulwa annyamba.\nNaye ne ku mulundi guno mukulu wange bwe yamanya ku mbeera gye nnalimu teyandekerera. Yanteeka mu mmotoka n’antwala mu Aids Research Centre e Mengo. Eno bampa ekitanda ne batandika okunnoonyerezaako n’okunziza ku ddagala.\nOkuva olwo obulamu bwakomawo era siddangamu kulumbibwa bulwadde bwonna bummalako mirembe. Nsobola bulungi okutambuza emirimu gyange n’okuyimirizaawo amaka gange.\nNneebaza ebibiina eby’enjawulo ebivuddeyo okuyamba ku balwadde ab’ekika kino.\nMu ngeri endala nkubiriza abantu bonna okuvaayo okwekebeza kibayambe okumanya bwe bayimiridde basobole okutandika obujjanjabi mu budde. Omuntu yenna ayagala okunneebuuzaako ku nsonga ezikwatagana n’obulwadde buno ndi ku ssimu: 0777330749.


obwakabaka bwa buganda bukoze endagaano ne minisitule ya foreign affairs - Radio Simba, The Best Luganda Station in the World !\nobwakabaka bwa buganda bukoze endagaano ne minisitule ya foreign affairs\nObwakabaka bwa Buganda bukoze endagaano ey’enkolagana ne minisitule ya Uganda evunaanyizibwa ku nsonga za Uganda ebweru (foreign affairs) mu kunyweza n’okutumbula enzirukanya y’emirimu mu kitongole ky’obwakabaka eky’abagenyi n’emikolo mu kuyita mu kutendeka n’okubangula abaami b’obwakabaka ku mitendera egy’enjawulo awamu n’abaweereza mu bitongole by’obwakabaka eby’enjawulo.\nEkigendererwa mu kino Kwe kulaba nti obwakabaka bwongera okwetereeza mu nteekateeka y’emikolo gy’obwakabaka ku by’abagenyi awamu n’okukuuma n’okunyweza ekitiibwa kya Namulondo n’obwakabaka mu Uganda n’ebweru wa Uganda.\nEndagaano eteereddwako omukono Minisita w’amawulire, Abagenyi, Era Omwogezi w’Obwakabaka,Oweek Noah Kiyimba, ate ku lwa minisitule y’ensonga za Uganda ebweru, omuwandiisi w’enkalakkalira mu minisitule eno Amb. Patrick Mugoya yataddeko omukono.\nKkooti egobye ogw’ababadde bayimiriza okulondebwa kwa Pulezidenti wa FUFA


Tukooye okutupeeka emisolo egitatugasa, Abasubuzi be Namawojjolo bakaaba - Watchdog Uganda\nABASUBUZI mu Kabuga ke Namawojjolo akasangibwa mu Gombolola ye Nama e Mukono bavudde mu mbeera ne batisatiisa okulekerawo okuwa omusolo singa abakulira e Gombolola ye Nama tebavaayo kukola ku nsonga zaabwe, omuli okubalongoozeza we bakolera saako ne Town yonna okutwalira awamu.\nBano bagamba nti buli lunaku basasula ensimbi ezitakka wansi wa 2000/=nga baziwa abawooza abawerezebwa ab’eGombolola naye teri buyambi bwe bafuna kuvaayo okw’andibaddenga okubaddizaako ku mutemwa gwe basasula nabo zibayambe mu bizibu ebibakoseza awamu.\nAbamu ku basubuzi bano batunda nnyama ya nkoko enjokye, Gonja, amatooke, ennyama ye Nte ne bilala, nga abo be bakolera mu katale akali ku kkubo, wabula waliwo n’abalina amadduuka nga bonna bakaaba ekizibu kimu.\nBategezezza emyaka egiwera nga ab’eGombolola tebabafaako yadde okujjako okubasoloozaamu omusolo ensimbi zonna ne bazitwala nga ate tebalina kye bazza wansi.\nYe Ssentebe we Gombolola eno Erisa Ssebaale bwatukiriddwa ku nsonga eno agambye nti obuzibu buva ku ba Kkansala baabwe ababakikirira olw’obutavaayo kunyonyola bantu baabwe engeri ensimbi gye zitemwa temwamu nti kubanga ensimbi ebitundu 25 ku 100 bafuba okuzizaayo buli mwaka kyokka abakulembeze abawansi tebazanjulira batuuze.\n“Ffe emirimu gyonna tugikola nga bwe gilina okukolebwa era gye buvuddeko twagaba obukadde 3 eri abookya enkoko n’abatunda sooda kati nsimbi ki ate z’ebagamba nti tezidda?” Ssebaale bwe yagambye.\nPreviousChurch priest mistaken for a cattle thief, murdered\nNextFourteen DJs’ for the UG Mix grand party\nPolice warn reckless people circulating purported postmortem exercise on Kaweesi, bodyguards\nWhy singer Geoffrey Lutaaya harshly denied Golden production members from accessing his father’s funeral\nVIDEO: See how underground commercial sex is booming in Kawempe


Bukedde Online - Paapa afunye ekyekango: Abasumba 34 balekulidde omulundi gumu e Chile!\nPaasita afunyisizza ow'emyaka 17 olubuto...\nPulezidenti alambudde gye yatendekerwa obuyeekera...\nEKLEZIA Katolika eguddemu ekyekango Abasumba 34 bwe baalekulidde omulundi gumu! Baasoose mu kafubo ne Paapa e Vatican akaamaze ennaku ssatu.\nBishop Juan Ignacio Gonzalez Errazuriz owa San Bernardo, Chile, ne munne Auxiliary Bishop Fernando Ramos Perez owa Santiago, Chile be bamu ku Babisopu 34 abaalekulidde omulundi gumu.\nMu kafubo kano, Paapa Francis eyabadde omukambwe yabadde abakunya bamunnnyole lwaki babadde babikkirira Abaserodooti abakabassanya abaana.\nAbasumba bano nga bonna ba ggwanga lya Chile era nga mu kiseera kino eggwanga lino teryasigazza Musumba n’omu nga kye kyekango ekyakasooka okubaawo mu Eklezia Abasumba bonna mu ggwanga erimu okulekulira omulundi gumu nga kuliko n'abaawummula.\nPaapa yamaze ennaku ssatu ng’ayogera eri abakulu bano kyokka nga byonna kwabadde kubanenya kwereere ekyavuddemu kwe kusikayo lipoota nnamutayiika ey’emiko 2,300 omuli kacica yenna abadde afumbekedde mu Klezia y'e Chile n’agikuba ku mmeeza n’atandika okugiyitamu buli Musumba we yabadde n’atokooterera.\nAwatali kwogera kintu kyonna ku lipoota eno, Abasumba baasituse ne beetondera Paapa, Abakatoliki b’omu Chile ne Eklezia mu nsi yonna ne bategeeza nti, "Tugudde, kitaffe Paapa tusonyiwe era otusabire."\nOlwavudde mu kafubo kano Abasumba bano ne bafuluma ebweru bonna awatali kwesalamu ne babaga ekiwandiiko eky’amangu mwe baatadde okulekulira kwabwe ne bakikwasa Paapa nga bagamba nti, bwe beetunuulira tebakyasaanira kuyitibwa baana ba Katonda.\nKati kiri mu mikono n’obuyinzabwa Paapa nga Yesu bwe yagamba Petero (Matayo 16:18-19) nti, "..Nange nkugamba nti, Ggwe Peetero, nange ndizimba ekkanisa yange ku lwazi luno. So n'emiryango egy'Emagombe tegirigiyinza.\nNdikuwa ebisumuluzo by'OBwakabaka obw'omu Ggulu, lyonna kyonna ky'olisiba ku nsi kirisibibwa mu Ggulu, kyonna kyonna ky'olisumulula ku nsi kirisumululibwa mu Ggulu."\nBino okubeerawo, Paapa yasoose kuwandiikira Klezia e Chile ebbaluwa enkambwe n’anenya nnyo abakulembeze mu Klezia naddala Abasumba olw'okwenyigira mu bikolwa by’okukabassanya, okusirikira obujulizi kw’abo ababyetabyemu ne batabonerezebwa n’okugaana okubonereza abo abeeyolese nga baliko obujulizi obw’enkukunala obubaluma.\nEbbaluwa gye yabawandiikidde yawunzise ebalagira okweyanjula e Vatican mu lukiiko. Olwatuuseeyo ne babakwanga ekiwandiiko nga kyongera kubakomerera.\nOlukiiko olwawedde nabo ne bamukwanga ekiwandiiko Abasumba 34 kye baataddeko emikono nga beetonda ne basaba Vatican ebasonyiwe.\nKu Basumba bano 34, kuliko basatu abaali baawummula era nabo bajjiddeko e Vatican era nabo baatadde emikono ku kiwandiiko ekirekulira ne beetondera wamu ne bannaabwe.\nKubanga Paapa ye musika wa Petero ku nsi, kati kiri gy'ali okubakkiriza bawummule bonna, okukkirizaako omu kw'omu, okulwawo okusalawo ekyenkomeredde oba okubagaana okuwummula nga bwe baasabye.\nOkwemulugunya kuzze kubeerawo okumala ekiseera Paapa kwe kusitukiramu n’ateekawo akakiiko okunoonyereza ku bikolwa bino.\nBwe kaamuwadde lipooti n’ataama, kwe kuwandiikira abakulembeze ba Klezia e Chile n’abayita e Vatican okubakunya ku bulagajjavu bwe boolesezza ne batuuka n’okutuula ku bujulizi obw’enkukunala.\nAbasumba okuva mu ggwanga ddamba bonna okusaba bawummule, kibaddewo omulundi ogusoose mu byafaayo.\nKino kiteeka ebbala ddene ku Klezia mu Chile n’okwetoloola ensi yonna. Ebibavunaanibwa kuliko; okukabassanya abaana abato n’emivuyo emirala mu Baseserodoodi.\nEbbaluwa Paapa gye yawandiikidde ab’e Chile, yategeezezza nti, buli mukulembeze mu Klezia e Chile okuva waggulu okutuuka wansi ku kabondo yabadde anenyezebwa kyenkanyi.\n“Kino tewali asaana kukyeggyamu kukinenyeza mulala, buli muntu avunaanyizibwa", ebbaluwa bwe yaggumizza.\nAmawulire gaatandise okusasaana ku Lwokutaano ku makya gaatandikidde ku mukutu gwa T13 television e Chile.\nVatican yabikakasizza nti bituufu. Olukiiko lw’Abasumba e Chile lwayanukudde n’ekiwandiiko nti kino kyalaze okukozesa obubi obuyinza n’ekibi okubeera nga kyakubalumiriza buli kiseera ne basaba okusonyiyibwa.\nMu February omwaka guno, omwana eyakabassanyizibwa yatwaliddwa mu ddwaaliro ne bamulongoosa, oluvannyuma lw’okukizuula nti ebitundu bye ebimu eby’omubiri baabiyuzaayuza nga yabadde takyasobola kusiba musulo wadde obubi.\nKyalangiriddwa Jaime Coiro omwogezi w’olukiiko lwa Chilean Catholic Bishop’s Conference.\nEnsonga zaatandikidde ku Musumba omu Juan Barros nga gwe bavunaana wabula Paapa yawuniikiridde ng’afunye lipooti okuva mu bakugu nga bakakasa nti, eno yabadde mmanduso wabula Klezia e Chile yavunda dda!\nEbikolwa ebyengeri eno, bigambibwa okubeera nga bye byaviirako Paapa Benedict XVI okulekulira mu February 28, 2013, ng’akkirizza nti, ebintu ebimu ebigenda mu maaso yali takyayinza kubyahhanga n’aleka Klezia eronde Paapa omulala alina ku maanyi asobole okutereeza ekifaananyi kya Klezia.\nPaapa Benedict XVI mu 2010 yalagira okunoonyereza kukolebwe mu matendekero g’abaseminaaliyo e Ireland. Okulagira kino yasooka kutuuza lukuhhaana lw’Abasumba olwa Irish bishops' Conference.\nPaapa Francis yagambye nti, ekizibu tekiyinza kumalibwawo lwa kuwulira musango gwa bantu ssekinnnoomu ne bagobwa wabula okugogola wonna.\nWano mu Uganda, wiiki ewedde Bukedde twakuwandiikidde ku Fr. Robert Ssemwogerere eyazaala mu Maureen Kisaakye omwana ate n’amwegaana. Oluvannyuma bwe yagenze mu maaso ga minisita w’abavubuka n’abaana Florence Nakiwala Kiyingi yakkirizza ne yeetonda.\nOkudda e Chile, okusinziira ku bbaluwa ya Paapa Francis emyaka egiyise wabaddeyo emisango minigi egizze giwabibwa ng’abakulembeze mu Klezia ku mitendera egy'enjawulo nti beenyiggira mu kukabassanya abaana.\nBangi bazze bagobebwa mu bibiina mwe babadde baweerereza nga Salesians, Franciscans ne Marist Brothers, kyokka emisango gyabwe ne gikendeezebwa ng’egitaliimu nsa ne balya butaala nga tebavunaaniddwa mu Klezia ne mu mateeka eg’ensi!\nOkusinziira ku mawulire okuva e Vatican, Paapa asuubirwa okukkiriza okulekulira kw’abamu ku Basumba bano naddala abo ababadde ku mwanjo gw’ensonga eno ate abalala ebbaluwa zaabwe ez’okulekulira agenda kuzigoba baddeyo ku mirimu gya Klezia.\nNg’oggyeeko okubeera ku mwanjo, Abasumba Paapa baagenda okukkiriza okulekulira kwabwe beebo ababadde beenyigidde mu kukabassanya abaana, okukyusakyusa ebiwandiiko ebibalumiriza, okulagajjalira ensonga ze babadde babaloopera, okugaana okubonereza abasosodooti be babadde babaloopera ne badda mu kubakyusa bukyusa bifo mwe bakolera n’ebivve ebirala.\nAbatunuulizi bagamba nti Paapa bw’anakkiriza okulekulira kw’abamu ku Basumba be kijja kumuyambako okulongoosa erinnya lya Klezia n’erirye ng’omukulembeze ow’oku ntikko mu Klezia kuba yasooka kuwakanya bigambo bya kukabassanya baana ng’agamba nti ababyogera baagala kwonoona linnya lya Klezia.\nKyokka bongerako nti Abasumba okulekulira obulekulizi n’okwetonda tekimala wabula okubaawo enkyukakyuka ez’omuggundu mu Klezia naddala enkola y’okutuulira n’okusirikira ebintu ebimu ebigenda mu maaso munda mu yo.


Bukedde Online - Omugagga w'e Ntebe bamukutte\nAb'e Mukono beeyiye mu muzikiti gwa Central...\nPOLIISI ekutte omugagga w’e Ntebe Gen. Kale Kayihura gw’alumiriza okuba mu lukwe olutta abakazi\nBya JOSEPH MAKUMBI, GODFREY SSEMPIJJA, YUDAYA NALWEGAYO NE MAURICE KULABAKO\nPOLIISI ekutte omugagga w’e Ntebe Gen. Kale Kayihura gw’alumiriza okuba mu lukwe olutta abakazi, agiyambeko mu kunoonyereza ku butemu buno mu Katabi Town Council n’alaajana bwe wabeerawo omuntu yenna alina obujulizi obumuluma ku ttemu lino abuweeyo eri poliisi.\nIvan Katongole 30, nnannyini Guines Investments era nga y’addukanya omwalo gw’e Kasenyi, ye yakwatiddwa poliisi y’e Ntebe ku Lwokusatu n’efuuza amaka ge ne ofiisi ye ku mwalo e Kasenyi kyokka n’ebulwayo ekintu kyonna kw’eyinza okumuyingiriza mu ttemu wabula n’emusigaza agira agiyambako.\nKatongole aludde ng’ayogerwako nti y’ali emabega w’okutemula abawala mu Katabi kyokka nga tewali muntu avaayo kumulumiriza ekyamuwaliriza okwesitula n’agenda mu nkiiko za poliisi okuli olw’omuduumizi wa poliisi mu ggwanga Gen. Kale Kayihura n’olw’omuduumizi wa poliisi mu Kampala n’emiriraano Frank Mwesigwa ze baakuba e Nkumba ku ntandikwa y’omwezi guno.\nbiici ya Katongole\nKatongole mu nkiiko zombi, yasaba abantu bonna abamulinako obujulizi bagende mu kyama eri poliisi babuweeyo kubanga ye ky’amanyi abantu naddala abatayagala kukola bamuwalana buwalanyi olw’ensonga nti akoze batunula n’agaggawala ate bbo ne basigalira emabega.\nOmwogezi wa poliisi mu ggwanga Asan Kasingye yategeezezza Bukedde nti, obutazuula kintu kyonna mu maka ga Katongole ne mu ofiisi ye, tekitegeeza nti tebalina bujulizi kwe beesigamye.\nYagasseeko nti poliisi esobola okuba nga baalondodde essimu ye ne basanga ng’erina enkwatagana n’abantu abazze bakwatibwa ku ttemu lyonna eribaddewo e Ntebe.\nYayongeddeko nti, obutemu bwonna obubadde e Ntebe, abaabukola baabakwata ne babatwala mu kkooti n’agamba nti okuggyako obutemu bwa mirundi esatu okuli omuwala eyattibwa ku Kasenyi Road, eyatemuddwa ku Ssande ne Jalia Nalule eyazuuliddwa ku Mmande ng’avunze mu kibira kya Kyewaga mu kirombe ky’e Kayirira.\nKatongole agamba nti, abantu bonna abazze bakwatibwa ku butemu bw’e Ntebe, tekuli mukwano gwe, owooluganda lwe oba omuntu yenna gw’alina enkwatagana naye k’ebeere ey’emirimu oba mu biseera eby’eddembe.\nYagasseeko nti, ku ntandikwa ya buli kimu, poliisi yakwata abasajja babiri e Ntebe omu ye Ivan alina ebbaala wabula olw’okuba teyali mumanyifu nnyo nga ye bw'ali, abantu baatandika kulowooza nti ye gwe bakutte.\nAgattako nti, yali takwatibwangako poliisi wabula abantu olwawulira Ivan awo we baatandikira era y’engeri gye yajja okuyingizibwa mu by’ettemu ly’e Ntebe.\n“Ndi musajja musuubuzi eyeekolera emirimu gyange, nsoma ddiini ya Kikatoliki, sisamirangako, sittangako yadde okusaddaaka simanyi lwaki bannyingiza mu bintu bino ebinzitira erinnya ne bizinensi.” Katongole bwe yategeezezza Bukedde nga tannakwatibwa.\nAmaka Katongol gazimba\nYagambye nti, waliwo omukazi Rose Nakasinga omutuuze w’e Nkumba eyali alumiriza nti yazimba ennyumba n’agiteekako ekigambo ‘Nabaana’ wabula bwe yamutuukako ng’ayagala amutwale ku poliisi amulumirize, yasanga omukazi ali mu mbeera mbi nga yeetaaga kuyamba mu kifo ky’okutwalibwa ku poliisi.\nNakasinga bwe twamutuseeko okunnyonnyola ku ky’amanyi ku Katongole n’engeri gy’akwataganamu n’abatemu, yagambye kimu ‘Ebya Katongole sibimanyi nze mundeke’.\nOkusinziira ku bibadde biyitingana mu bantu wabula nga teri avaayo mu lwatu kwewayo abyogere, Katongole alina ennyumba gy’azimba eya kalina\nNakasinga kw’agamba nti yawandiikako ekigambo nabaana.\nWabula Katongole yagambye nti, azimba maka ge era tekuli kintu kyonna kye yali awandiiseeko n’ekisinga okumwewuunyisa, Nakasinga tamanyi nnyumba gy’eri ne lwe yagenda ewuwe, yamutuukako naye nga tamanyi muntu gw’ayogera naye, yamala kumweyanjulira nti ye Ivan Katongole.\nEra, bagamba nti yatuma abantu n’abasuubiza obukadde 10 ku buli mukazi gwe bamuttira era abatemu babadde bakola butaweera okutta basobole okuweza ennamba kyokka Katongole yeebuuza nti ye afuna ssente mmeka kw'asobola okuwa abantu 10,000,000/- bamuttire abawala.\n“Abantu baffe baagala nnyo ebintu by’okweraguza y’ensonga lwaki balina endowooza bwe zityo naye nze ssente ezange ntobye okuva 2008 lwe nnamala S6 okuzifuna era najja ku nnyanja nga sirina wadde ekikumi ssente nziggye mu kuvuba.” Katongole bwe yagasseeko.\nKu ssaawa eno, kiteeberezebwa nti akuumirwa Nalufenya kyokka nga bambega ba poliisi abanoonyereza ku musango guno kye basinze okwesigamako bye bigambo bye bazze bawulira okuva mu batuuze.\nKasingye yagambye nti bakyamukutte kubanga tebannamaliriza kunoonyereza n’agattako nti bwe banaaba bamalirizza, bajja kumutwala mu kkooti.\nNakasinga eyegaanye Katongole\nEBIKWATA KU KATONGOLE\nYazaalibwa ku kyalo Nkumba Bufulu mu 1986, bazadde be ye Rogers Kaweesi ne Robina Nampeera.\nYasoma okutuuka mu S6 nga bw’avuba okutuusa lwe yava ku kusoma mu 2008 n’adda ku nnyanja okunoonya ssente.\nKu ssaawa eno, musajja mufumbo alina omukyala n’abaana n’ebyobugagga okuli bbiici e Kasenyi, amayumba g’abapangisa mu kibuga ky’e Ntebe, Nkumba n’ebitundu ebirala.\nYe nnannyini kkampuni ya Guines Investments esuubula ebyennyanja n’ennuuni.\nY’omu ku baddukanya omwalo gw’e Kasenyi era ssentebe w’abasuubuzi ku mwalo guno, Ronald Namayira agamba nti ssente bwe zibula ku Katongole omwalo gwonna gubeera mwavu.\nMusajja mucakaze era anyumirwa nnyo okuzannya omuzannyo gwa Pool Table avuga n’emmotoka za bbeeyi mu kibuga Ntebe


Bukedde Online - Abakyala bagaanyi okwetonda kwa Bugingo\nOwa Angola anaatabaganya Museveni ne Kagame...\nMinisita Persis Namuganza ku kkono ne Miria Matembe ku ddypo nga boogera ku nneeyisa ya Bugingo\nPersis Namuganza minisita omubeezi ow’ebyettaka; Bugingo by’akola tebityoboola Teddy yekka wabula abakyala ffenna mu ggwanga. Omwami omufumbo bw’ayogera ku by’obufumbo bwe aba tategeera.\nTujja kuteesa ku nsonga ya Bugingo mu Palamenti. Teddy byonna bigumire ku lw’abaana bo. Sophie Gombya akulira abakyala abayimbi era omu ku bali emabega w’enteekateeka z’okulaba nga Bugingo awa abakazi ekitiibwa yategeezezza Bukedde nti tebakkirizza kwetonda kubanga Bugingo azze yeetondera mukyala we nga bwe yeefuula n’addamu buto okujolonga.\nMiria Matembe, omulwanirizi w’eddembe ly’abakyala; Oyo Bugingo tategeera. Asobola atya okuvvoola omukazi?\nAte kimanye musajja ggwe, wavvodde bakazi bonna si Teddy yekka. Bugingo yamenya endagaako gye yakola ne Katonda okuva lwe yasaba ayawukane ne mukyala we Teddy.\nKitegeeza yamenyawo Katonda kye yateekateeka. Nneewuunya n’abasumba abalala abatannamanya nti Bugingo yeetaaga kukolwako kubanga embeera gy’alimu si ya bulijjo. Nsaasira abagoberezi be. Kati oyo abuulira njiri ki?\nDdala Bugingo mulokole? Omuyimbi Ameria Nambala yategeezezza nti okwetonda kwa Bugingo tekumatiza kubanga yazze mu bya kwewozaako nga bw’agamba nti omukyala ye yabitandika era nga nakyo kyayongedde kubalumya ng’abakyala.\nYagambye nti leero ku Mmande bagenda kuddiza Bugingo ppamba omungi gwe yaguliranga Teddy kubanga ayinza okuba nga y’akyamuluma.\nHalod Kaija omuwandiisi wa FDC yeewuunyizza nti Bugingo bw’aba tasobola kukuuma kitiibwa ky’amaka ge, agamba atya nti asobola okugoba emizimu mu bantu! Minisita Nakiwala Kiyingi; Abasajja muyige okwetonda tekirina kye kibaggyako.


Bukedde Online - Anyau asabye abawagizi ba Villa okubeera abaguminkiriza\nAnyau asabye abawagizi ba Villa okubeera abaguminkiriza\nKCCA ezizza Savio Kabugo\nAba Cricket bagenze Kenya kwetegekera Worl...\nOLUVANNYUMA lw’okukoonola ogufo gw’okukulira eby’ekikugu mu SC Villa, Frank ‘Video’ Anyau asabye abawagizi okuwa abatendesi kati b'akulira, obudde bayige omupiira gwa Uganda olwo batandike okukukumba ebikopo.\nPulezidenti wa Villa, Ben Misagga yaleeta Abazungu Antonio Flores n’omumyuka we, Francisco Martinez okusikira Ibrahim Kirya eyabayamba okuwangula ‘‘Uganda Cup n’okumalira mu kyokubiri mu liigi sizoni ewedde, ku butendesi. Kirya, Philip Ssozi wamu ne Philip Obwiny baasigala kuyamba ku batendesi Abazungu.\nWabula oluvannyuma lw’omutindo gwa ttiimu okugaana okumatiza ku ntandikwa ya sizoni eno, Misagga yaleese Anyau ayambeko abatendesi bano ku nsonga z’ekikugu era nga baakukolera wansi we. Okuva sizoni bwe yatandika, Villa efunye akabonero kamu kokka mu mipiira ebiri egisoose. Yakubwa Bright Stars, n’eremagana ne URA FC e Nakivubo.\nKu Ssande nga September 6, Misagga lwe yayanjudde Anyau mu butongole. Anyau ye mumyuka wa Micho ku butendesi bwa Kobs (ttiimu y’eggwanga eyabatasussa myaka 23).\n“Abawagizi basaanye okubeera abakakkamu bawe abatendesi obudde kubanga bapya ate n’abazannyi be balina bonna kumpi bapya, nga kigenda kubeetagisa obudde okumanyiira n’okukwatagana, SC Villa etandike okuvuganya obulungi ku bikopo,” Anyau bwe yategeezezza oluvannyuma lw’okutendekebwa ku Mmande nga September 7 ku kisaawe kya Villa Park e Nsambya.\nGenderera amafuta g'onywa okekkereze ssente z'osaasaanya ku kidduka\nAbasuubuzi b'e Masaka beezoobye n'abakebera omutindo gw'ebyamaguzi.


Tetukyakola, Ab’asuubuzi ne wooteeri ku nsalo ya Uganda ne Rwanda bakaaba – Watchdog Uganda\nTetukyakola, Ab’asuubuzi ne wooteeri ku nsalo ya Uganda ne Rwanda bakaaba\nABATUUZE abakakkalabiza emirimu gyabwe okuli abatunda amadduuka n’abafumba emmere ku nsalo ya Uganda ne Rwanda e Katuna ge bakaaba ge bakomba oluvanyuma lw’okuggala ensalo z’amawanga gombiriri, bano bagamba nti boolekedde okufiirwa buli kimu, oluvanyuma lw’okuba nti tebakyakola.\nBano bategezezza nti basuubula ebintu naye ebisinga bifa, naddala eby’okulya oluvanyuma lw’okubula ababigula kubanga buli abantu tebakyajja kukola ate nabasigalawo baavu byansusso.\nJanet Mbabazi omu ku balina wooteri emanyiddwanga Classic Hotel agamba nti bakeera kumakya ne bagula emmere gye batekeratekera abayise mu zi baasi nga bamanyi nti oba oli awo abakulu banaaba bamalirizza enteseganya zaabwe abantu ne baddamu okutambula, nti naye kibabuukako obudde ne buziba nga tebalabye ku muntu yenna, era ekiddirira mmere kugiyiwa ku kasasiro.\nAgamba nti bafiiriddwa nnyo kubanga yali bayingiza ensimbi emitwalo gya Uganda 150,000 nga amagoba buli lunaku nti naye kati n’okufuna 30,000 aba atobye nnyo.\n“Twasasula ebizimbe kwe tukolera ensimbi mpitirivu, kyokka tetukola abantu tebakyajja, kati nasazeewo abakozi abamu ne mbawummuza nga silina ze mbasasula kubanga tebakyalina na mirimu batuula butuuzi, kyokka ekyewunyisa n’abantu abaasigala nga bakuuma emmotoka zaabwe tebakyalina sente kubanga bw’obagamba nti caayi wa 1500 badduka buddusi nga baagala kukuwa 500 zokka.\nKye twagala Pulezidenti Museveni ne Pulezidenti Kagame batuule bakkaanye abasubuzi baddemu okutambula naffe tukole kubanga twolekedde okuggala bizinensi zaffe tuddeyo tutuule awaka ekintu ekitali kirungi naakamu.” Mbabazi bwe yategezezza.\nJames Bukwaya nga ono alina edduuka elitunda ebintu by’abulijjo e Katuna agamba nti okuva lwe baggala ensalo taddangamu kukola nga bwe yali akola kubanga abantu tebakyatambula ku nsalo era nga tewali kitambula ku sayidi ya basuubuzi.


Bukedde Online - Allan Munaaba; Ku mupiira agattako okufumba keeki\nBapulofeesono ba Uganda\nANDY MWESIGWA: Kapiteeni wa Cranes alaze...\nMoses Oloya eya Russia emukansizza\nOlunaku lwange olwasooka okulinnya ku kisaawe lwali luzibu nnyo kuba abazannyi be nasangayo omwali; Phillip Obwiny, Richard Malinga, Ibrahim Mugisha ne Eric Obua nali mbatya kuba ebiseera ebyo baali bakabi nnyo.\nMunaaba mu kisaawe\nAllan Tarsis Munaaba omuzibizi wa URA, obulamu bwe mu mupiira bwewuunyisa anti akidding'ana lunye nti omupiira yagwamu mugwe. ISMAIL MULANGWA yanyumizzaamu naye n’agamba bwati;\nABANTU abasinga bandaba mu kisaawe ne bampita Marcelo olw'enzannya eyeefaananyiriza ey’Omubrazil oyo. Omupiira nagutandika mu ngeri ya kusaaga kuba okuva obuto, nali mmatira nnyo golf nga nze nkwata ensawo z’abagagga.\nNzaalibwa James Kisambira ne Robinah Kisambira ababeera e Namasuba mu Pala Zone kyokka ng’amaka gaffe amakulu gali mu kibuga Jinja era eyo gye twakulira.\nNdi waakubiri mu famire ey’abaana abataano era nze nzekka alya ku kitone ky'omupiira. Emisomo nagitandikira mu Victoria Nile P/S e Jinja gye namalira P7.\nNneegatta ku Seeta High e Mukono ne ntuulirawo S4 ne S6. Nayitira waggulu ne newuunyisa bazadde bange abaali balowooza nti obudde bwonna mbumalira ku mupiira.\nMunaaba ng’atabula engaano mwakola keeki.\nMu 2008, nneegatta ku Yunivasite y’e Makerere gye nava mu 2012 ne diguli mu byenfuna.\nOmupiira nagutandikira mu JMC e Jinja mu 2005 ng'eri mu kibinja kyakubiri ne ngireeta mu kibinja ekisooka, wabula olw’okuba nti nnali nsomera mu kisulo, nalwangawo okuzannyira ttiimu yange.\nMu luwummula lwa S6, najja e Kampala ewa ssenga Suzan Nabitende, omutuuze w’e Kitebi Wankulukuku.\nNg’omuntu omugezi yenna, natandika okuyiiya mpola nga nkola ku Golf Course e Kololo nga nsika ebisawo by’abagagga kuba omulimu ogwo nali nagukolako ewaffe e Jinja ng’era nfuna omusaala omusaamusaamu kyokka nga ngumbeezaawo.\nNG’ENDA KU URA GYENASOOKA OKUDDUKA\nOlumu mu 2008, kkojjange Paul Babalanda, eyali omukozi mu kitongole kya URA Customs, yantwala e Namboole ku kisaawe URA FC gye yatendekerwanga okugezesebwa kuba yali amanyi nti omupiira ngumanyi.\nTwatendekebwanga Frank ‘Video’ Anyau, kyokka nneekyawa ne siddayo ku kisaawe olunaku olwaddako, era mukwano gwange James Kayimba n’anzigirira Villa ng'ayita mu mukungu waayo Dr. Vincent Karuhanga eyali ayagala ennyo abazannyi abato.\nNabukeereza nkokola ne ng’enda ku Villa Park, ttiimu gye nnali nneegomba edda ng’eno nasangayo abazannyi be twenkana mu myaka ekyanyanguyiza embeera wadde nga ky’anyiiza kkojja, eyanzigyayo n’anzizza mu URA.\nEnnaku ezaddako, nagenda mmanyiira embeera mu URA era ebintu ne birongooka okukkakkana nga ntadde omukono ku ndagaano mu 2008.\nEbimu ku byannyamba, nnali muddusi mulungi anzannya nnamba 11. Omulundi gwange ogwasooka okuzannyira URA gwali mupiira gwa Yanga ey’e Tanzania mu mpaka za Tusker.\nMu 2009, baaleeta Tony Mawejje, omugenzi Abel Dhaira ne Martin Muwanga abaatuyamba okuwangula liigi era kye kikopo kyange ekyasooka.\nAlex Isabirye, mu 2010 yeyasooka okumpa eddakiika 90 mu URA bwe twali tuzannya Gor Mahia e Kenya mu gw’omukwano, kyokka eng’eri gye nakubamu nnamba 3 yamatizza buli omu.\nSizoni ya 2011, ebintu tebyatambula bulungi kuba ttiimu yaffe yavuya sso nga yali nnungi.\nMu 2013 ng'aggwaako baaleeta Paul Nkata ng’amyukibwa Ibrahim Kirya wabula era ebintu ne bigaana n’afumuulwa mu June wa 2014, ekintu kye twewuunya wadde ng’oluvannyuma twakizuula nti obutakkaanya bw’ava mu bakama baffe. Isabirye yakomawo ogwokubiri era ebintu ne bitamutambulira bulungi wabula mu 2015, Basena n’aweebwa omukisa ogwokubiri nga Kefa Kisaala y'amumyuka.\nBasena agobwa Kefa Kisaala ne yeewangulira omulimu era n’awangula Mapinduzi Cup e Zanzibar.\nPIKIPIKI YA URA ENNYAMBA\nURA yatuwa pikipiki ku looni, ennyambye ennyo mu mirimu gyange. URA tebanja kuba 3,800,000/- zonna nazimalayo era ekola nga boda boda n’emirimu emirala.\nEkirowoozo ky'okutandika beekeeri ya keeki nakiggya ku mukwano gwange Nick Kisitu bwe twali ku yunivasite e Makerere gwe namutegeeza nti nninawo akasente akasobola okutandikawo bizinensi.\nTwatandika ne 300,000/- nga keeki tuzikolera ku yunivasite ne tuzitunda mu Lumumba Hall. Okuva olwo tetwaddirira kuba bizinensi gye natandika ne 300,000/- kati eri mu bukadde 30 ng’era esangibwa Kazo.\nNagaana okukola emigaati kuba temuli ssente.\nNtandika okulima :\nAmagezi g’okulima nagaggya ku kkojja eyatutwalanga mu nnimiro ye ng’atukuutira okumuyigirako mu buli ky’akola ekyampa ekirowoozo ky’okutandika okulima.\nKatonda yannyamba ne nfuna poloti entonotono ku bukadde mukaaga e Katende era buli lwe nfuna akadde ng’enda ne ngirambula nga kw’otadde n’okulimirayo kasooli, ebijanjaalo oluusi n’ebirime ebirala mwe nzigya ensimbi.\nEbikopo bye mpangudde :\nMpangudde ebikopo bya liigi 2 mu 2009 ne 2011.\nKakungulu Cup 2 mu 2012 ne 2014.\nMapinduzi Cup e Zanzibar mu 2015.\nSuper Cup 2: mu 2012 ne 2013.\nBaorland beefuze empaka za ddigi e Busiika\nEyali owa Express yebbululidde mu Futsal\nExpress ekubiddwa Tooro United mu liigi\nSC Villa etokota Jackson Mayanja


Bukedde Online - Gavumenti egenda kussa empooza ku mwenge n'amazzi bafune ezookulwanyisa akawuka ka mukenenya\nGavumenti egenda kussa empooza ku mwenge n'amazzi bafune ezookulwanyisa akawuka ka mukenenya\nEddwaliro ly'omutima litongozza wiiki y'ebikujjuko...\nGAVUMENTI egenda kutandika okuwooza emisolo ku mwenge n’amazzi g’omu bucupa ensimbi eziguvaamu ziyambe mu kujjanjaba n’okulwanyisa obulwadde bwa Siriimu.\nAbantu akakadde kamu n’emitwalo 30 mu Uganda be balina akawuka ka Siriimu kyokka nga gavumenti etegeka okussaawo ensawo ey’okukeberanga abantu ng’asangibwa nako batandikirawo eddagala.\nPulezidenti Museveni era alina entegeka z’okulwanyisa akawuka kano okulaba ng’omwaka 2030 we gunaatukira nga Siriimu ssi bwe bumu ku bulwadde obussa Bannayuganda ku bunkenke.\nOkusinziira ku tteeka lya Siriimu eryayisibwa palamenti wamu n’amatteeka agalissa mu nkola agaaleteddwa minisita w’ebyobulamu Ruth Aceng, emisolo ebitundu bibiri buli kikumi eginaawozebwanga ku mwenge okuli bbiya, waragi n’emyenge egy’ekizungu emirala emika (sprits) zigenda kweyambisibwa kujanjaba balina akawuka ka Siriimu.\nAkakiiko ka palamenti akavunaanyizibwa ku kulwanyisa obulwadde bwa Siriimu akakulirwa Judith Alyeku kabadde kekenneenya ensonga zino ne kakiriziganya ne gavumenti emisolo egyo okugyibwa ku mwenge n’ebintu ebirala gavumenti by’eneeba esazeewo zissibwe mu nsawo y’okulwanyisa obulwadde bwa Siriimu emanyiddwa nga ‘aids trust fund’.\nEngeri endala gavumenti gy’esobola okufunamu ssente ez’okujanjaba Siriimu mulimu okuweebwa obuyambi obw’ekika kyonna. Kyokka ababaka bawakanyizza eky’okutondawo ekitongole ekyetongodde ekirina ne maneja okukola okuddukanya ensawo y’okulwanyisa obulwadde bwa Siriimu ng’ababaka bagamba nti bijja kukolebwa minisitule okutwalira awamu.\nAbabaka era bagambye nti tekyetaagisa lukiiko lugenda kuddukanya nsawo eno kussaawo bantu bagenda kuganyulwa mu ‘nsawo ya Siriimu’ kuba abanaaganyulwamu bamanyiddwa nti be balina akawuka ka mukenenya era nga baba basusuddwa minisitule y’ebyobulamu.


Bukedde Online - Museveni alabudde abavubuka ku mize egibalemesa enkulaakulana\nAbazadde abalina abaana mu masomero 1,000 ...\nMuseveni ng'ali ku mikolo gy'ameenunula egikuziddwa mu Arua\nPULEZIDENTI Museveni alabudde abavubuka okwewala obwenzi n’ettaamiiro ng’agamba nti okukikola bajja kuba beesembereza ntaana kibalemese n’okufuna mu pulojekiti z’okwekulaakulanya gavumenti z’ebatandikirawo.\nMuseveni era alabudde abavuzi b’ebidduka naddala aba takisi ne bodaboda okukomya okuvuga endiima ng’agamba nti obubenje obuva mu kino bujja kukosa enfuna y’eggwang. Kwe kulagira poliisi okusitukiramu okulwanyisa omuze guno.\nAbadde ayogera ku mikolo gy’okukuza olunaku lw’ameenenula ag'emirundi 32 olukuziddwa mu kibuga Arua mu West Nile leero (January 26). Ku lunaku luno mu 1986, abayekera ba NRA abaali baduumira Yoweri Museveni baawamba gavumenti ya Gen. Tito Okello Lutwa oluvannyuma lw’okugirwanyisiza wamu n’eya Milton Obote okumala emyaka ettaano.\nMuseveni yazigiridde Bannayuganda nti okwenyigira mu by’obulima n’okulunda ebintu eby’okutunda, okutandikawo amakkolero n’okugakolamu, okukola mu mirimu gy’obuwereza (service) bye bimu ku bijja okubaggaggawaza.\nEra n’agamba nti gavumenti egenda kuyamba abavubuka abatalina ttaka kwenyigira mu by’obulimi n’obulunzi ebayamba mu kussaawo obukolero obutono ng’obusa kasooli kibasobozese okufuna emirimu.\nAsabye Bannayuganda okwewala okusasaanya ensimbi ku bintu ebiva ebweru ng’engoye n’ebirala. N’agamba nti ebintu nga ttivi, engatto,essimu z’omungalo, mmottoka birina okutandika okukolerwa wano.\nNalweyiso atabukidde Nantaba ku bya Ssebulime


Bukedde Online - Aggyeemu olubuto n'afa\nMukiibi owa St. Lawrence bamutomedde\nAkubye 4 akakumbi; omu n'afiirawo\nOMUVUBUKA atutte omuwala mu ddwaaliro okuggyamu olubuto kyokka omuwala n’afiira ku ddwaaliro e Kiruddu.\nNakato, abadde ow’emyaka 18.\nEmmanuel Muteefu, 23, ow’e Kyebando ng’akolera ku kizimbe kya Majestic mu dduuka eritunda eby’abagole, yakwatiddwa oluvannyuma lw’okufa kw’omuwala Cissy Zahara Nakato,18 ku Lwokusatu lwa wiiki ewedde.\nKigambibwa nti omuwala ono, abadde akola mu kirabo ky’emmere ku Arua Park mu Kampala, yatwaliddwa mu kalwaliro akamu e Nsambya West Zone okuggyamu olubuto nga muganzi we Muteefu amuwadde emitwalo 11 aggyemu olubuto.\nBwe baamaze okulumuggyamu, n’atabuka. Abasawo baamuwadde owa bodaboda (ataategeerekese mannya, nga kati anoonyezebwa poliisi) n’amuvuga ng’alebaaleba. Yamusudde ebweru w’eddwaaliro lya KCCA ery’e Kiruddu ku lw’e Salaama n’amulekawo n’avuga pikipiki ye n’adduka.\nAbantu baamukuhhaaniddeko era wano n’abasawo we bajjidde kyokka baabadde bakyamubuuza ogubadde, n’akutuka n’afa.\nBaakubidde poliisi y’e Katwe n’enona omulambo n’egutwala e Mulago. Ab’oluganda lwa Nakato baalabye abuze kwe kulumba Muteefu ku Ssande ne bamuyitira ne poliisi ku Majestic n’atwalibwa ku poliisi e Katwe.\nYakkirizza nti yawadde omuwala 110,000/- naye nti teyamugambye ky’agenda kuzikozesa. DPC w’e Katwe Samuel Mission eggulo yagambye nti banoonya n’omusawo amanyiddwaako erya Steven, agambibwa okuggyamu omuwala olubuto.\nAsse mukyala we eyanoba amulemese embaga\nOmusuubuzi afumise omukozi we ekiso kata amuggyemu eriiso lwa kumunyooma\nHajati Mayanja omusawo w'ekinnansi omulwadde amutabukidde;Avudde mu mbeera n'asiiwuuka empisa\nBp. Luwalira agguddewo ekkanisa yâ€™e Namulanda\nMubuulire enjiri ey'amazima - Bp Luwalira\nOmulabirizi acoomedde abasumba abafudde ekkanisa bizinensi


Bukedde Online - 'Kasooli mmukolamu buwunga bwe ntunda'\n'Kasooli mmukolamu buwunga bwe ntunda'\nEngeri gye weetegeka okulima n'okulunda mu buli mbeera\nEngeri gy'oyinza okulima nga tofuuyiddeEng...\nYusufu Lubaale (39), omutuuze w’e Bukuluba mu muluka gw’e Bugenywa mu ggombolola y’e Butansi mu disituliki y’e Kamuli agamba nti okulima kasooli kwamusingira obusomesa bwe yalimu okumala ekiseera mu ssemero erimu mu disitulikiti y’e Mpigi,\nYusufu Lubaale (owookubiri ku ddyo) alaga ekyuma ekikongola kasooli kye yaguze.\nNGA sizoni y’okukungula kasooli ekubye koodi, bangi ku balimi olw’okuba bamaze ebbanga ddene nga tebafuna ate nga n’ebiseera bya fiizi bituuse, bafa ku kyakufuna nsimbi omutindo ne bagusuula muguluka.\nOlwa bbeeyi ya kasooli okuba ng’ekyali wagguluko ate nga n’ebintu ebirala ebiva ku kasooli omuli obuwunga ne ccacu eyeeyambisibwa mu kukola emmere y’enkoko n’ebisolo okuba ku bbeeyi, bangi ku balimi batandise okutunda oyo atannakala bulungi.\nKino tekikoma ku kutta mutindo gw'ebyo ebiva mu kasooli wabula kitta n’akatale.\nAgamba bwe yali asomesa yafunanga ssente ezitasukka 120,000 wabula nga ku mulimu guno yagattangako okulima kasooli ku yiika ttaano mwe yasobolanga okuggya ensawo za kasooli eziri wakati wa 25 ne 30 buli sizoni\nLubaale agamba nti oluvannyuma obusomesa yabuvaamu n’asigalira kulima kasooli ng’amaze n’okutendekebwa engeri gy’alimwamu eyomulembe, engeri ennungi ey’okumukungula n’okumukubamu obuwunga okusobola okwongera ku nfuna ye.\nLubaale agamba nti aba Sasakawa Global 200 bwe baamutendeka yayongera okuganyulwa mu bulimi kuba n’obungi bwa kasooli okuva mu buli yiika bweyongera. Mu kasooli atabikamu ebirime ebirala omuli Ssoya.\n“Bwe nnatandika okusimba kasooli omulongooseemu, kati buli yiika ya kasooli nfunamu kkiro m 5,200 era sikyajulirira busomesa,”Lubaale bw’agamba.\nEngeri esinga ey’okungulamu kasooli\nOluvannyuma lw’obungi bwa kasooli Lubaale gw’akungula okweyongera nga kati atuuse mu kkiro 9,000, yasalawo okufuna ekyuma ekimukongola.\nEkyuma kino yakigula doola1,429 (5,000,0000/-), akikongoza kasooli owuwe n’ow’abalimi abalala mu kitundu.\n“Kino kinnyambye okwongera okufuna mu kasooli n’obutakosebwa nnyo bbeeyi ye bw’egwa kuba nze ntunda kawunga,” Lubaale bwe yahhambye.\nURA emukutte akukusa amasimu\nOluguudo lwa Entebbe Express luggwa mu November\nAbakugu balaze ebirina okukolebwa okulwanyisa akanyigo mu Kampala\nBakwatiddwa lwa kulagajjalira mwana waabwe\nOmusajja awaddeyo bbebi we ne bamusaddaaka afune obugagga\nNakanwagi abaana 2 si b'asoose okubba


Bukedde Online - Ab'e Bunjakko basobeddwaBagobeddwa\nAb'e Bunjakko basobeddwaBagobeddwa\nBamufumise ekiso ne banyaga booda\nAbdul Mulaasibamubbyeeko omuwala ne yeecwa...\nAbatuuze mu lukiiko mwe beekubidde enduulu eri abakulembeze baabwe.\nABATUUZE b’e Bunjakko abaasengulwa ku ttaka balaajanidde pulezidenti Museveni ku kisuubizo kye yakola eky’okubagulira ettaka. Abatuuze abasoba mu 1,000 be baasengulwa ku ttaka lya Mulangira David Mawanda Namugala.\nBano baategeezezza nti ne gye babadde baddukira ku ku kyalo Naamala nayo omugagga omulala ayitibwa Moses Kazibwe yabagobyeyo nga mu kiseera kino babundabunda. Bino baabyogeredde mu lukiiko lwe baatuuzizza ku kisaawe e Kasawo mu muluka gw’e Bunjakko mu ggombolola y’e Buwama mu Mpigi.\nOlukiiko lwetabiddwaamu munnamateeka w’essaza lya Mawokota, Simon Peter Kawuki mwe baatemedde empenda z’okudda ku ttaka, omugagga Kazibwe kwe yabasengudde. Abatuuze baategeezezza nti Mawanda ye yasooka okubasengula, poliisi n’ekoona ennyumba zaabwe n’okusaawa ebirime byabwe ekyavaako enjala.\nWabula Pulezidenti ya basuubiza okuteeseganya ne Mawanda baddeyo ku bibanja byabwe. Kyokka ne gye baddukira ku kyalo kye Naamala nayo bagobeddwayo Kazibwe. Ettaka Kazibwe kw’ababagobaganya liwerako yiika ezisoba mu 500 kyokka lya muntu omu, kyokka nga bbo abangi tebalina we basula yadde okulimira. Munnamateeka Simon Peter Kawukki yagumizza abatuuze bano nti waakukola ekisoboka okulaba nga Kazibwe tabagobaganya era waakutuula naye bakkaanye\nMulangira David Mawanda Namugala.\nSimon Peter Kawuki\n"Ab'oludda oluvuganya muteese ne Museveni'\nManeja mu wooteeri e Seeta attiddwa mu bukambwe\nMukyala wange yaba ki?


Bukedde Online - Abaana mubasseeko kafi yu okubakuuma\nSeya akomyewo ku kya mmeeya attunke ne Luk...\nOmwana nga yeesuuba.\nABAANA mubakolere kafi yu ey'emisana baleme kutangatanga ku kyalo, engeri abasinga gye mwazzeeyo ku mirimu. Ennaku zino bw'otambula ku kyalo osanga abaana bangi abataayaaya kubanga tewakyali abagambako. Jjukira babadde nnyo awaka ng'entambula y'olukale tewali.\nKati balina amaddu okwagala okulaba ku bitundu bwe bifaanana. Kubanga waliwo ababanyumiza nga bwe bikyuse mu biseera bya Corona abadde akunta.\nKati nno abazadde mulina okussizaawo abaana bano kafi yu ow'emisana basiibeeko awaka muleme kukuuma lubugo nga lubaale mubbe.\nKubanga eyo gye batambulira eriyo obulabe ate bungi ng'oggyeeko okugwa mu mannyo ga ssennyiga ono omukambwe agazizzaawo ensi yonna. Abamu nno batoloka butolosi nga n'awaka tebasibyewo.\nKubanga baba tebaagala kulaga kifaananyi nti bagenda walako. Ate oluusi baba basuubira nti bajja kudda mangu. Olulala nga baagala ne bw'oba nga obasoose okudda, oleme kulowooza nti babadde bagenze walako.\nWabula nga bajja kukuwoleza nga bwe babadde wali ku muliraano nga bagenze eri bannaabwe kusabayo ku bitabo basomemu; ate naawe ky'ojja okukkiriza.\nNaye mu kino bo bennyini baba beeteeka mu bulabe, awaka balekawo nnagalaale ekiwa bakyalakimpadde omwagaanya ate ne bato banne be wamulekedde okulabirira, baba tebafunyeemu.\nEmbeera eno w'etumaliddemu ng'akubuuliza ewala, kwe kuba nti ate n'abazadde engeri gye baakadda ku mirimu (ku egyo egigguddewo), amaanyi gonna bagatadde mu kunoonya ssente.\nTebannafaayo nnyo kusoma mbeera gye basanga awaka nga bazzeeyo okulaba ebibaddewo nga tebaliiwo. Naye ng'ekyandibadde ekyamazima, kye kya buli maka okussa kafi yu ku baana baago abakugira okutambula emisana.\nKyokka ng'ate bwe mwegendereza kubanga ate n'okubasibira mu bikomera (eri amaka agabirina) tekiba kirungi nnyo. Kuba wayinza okubaawo obuzibu nga ennyumba okukwata omuliro ng'abaana tebalina na we bayita kwetaasa kufuluma.\nLuno nno olutalo kati abazadde lwe balina okulwana ng'oggyeeko olw'okuzuukusanga abaana ku makya babeeko bye bakola; baleme kusiiba mu buliri kuba kino kibafuula engajaba. Kale nno abazadde eyo nsonga mugitunulemu.\nKubanga omwana atangatanga ku kyalo atama. Bw'aba tagudde ku buzibu nga ye, gy'agwira mu buzzi bw'emisango, eηηambo, emize ng'okunywa enjaga egijja okumwonoona batuuke okuddayo okusoma, essomero limugobe nga tebakyasobola mpisa ze.\nABAANA mubakolere kafi yu\ney'emisana baleme kutangatanga\nku kyalo, engeri abasinga\ngye mwazzeeyo ku mirimu.\nEnnaku zino bw'otambula\nku kyalo osanga abaana bangi\nabataayaaya kubanga tewakyali\nJjukira babadde nnyo awaka\nng'entambula y'olukale tewali.\nKati balina amaddu okwagala\nokulaba ku bitundu bwe\nbifaanana. Kubanga waliwo\nababanyumiza nga bwe bikyuse\nmu biseera bya Corona abadde\nKati nno abazadde mulina\nokussizaawo abaana bano\nkafi yu ow'emisana basiibeeko\nawaka muleme kukuuma\nlubugo nga lubaale mubbe.\nKubanga eyo gye batambulira\neriyo obulabe ate bungi ng'oggyeeko\nokugwa mu mannyo\nga ssennyiga ono omukambwe\nagazizzaawo ensi yonna.\nAbamu nno batoloka butolosi\nnga n'awaka tebasibyewo.\nKubanga baba tebaagala kulaga\nkifaananyi nti bagenda walako.\nAte oluusi baba basuubira nti\nbajja kudda mangu. Olulala\nnga baagala ne bw'oba nga\nobasoose okudda, oleme kulowooza\nnti babadde bagenze\nwalako. Wabula nga bajja kukuwoleza\nnga bwe babadde wali\nku muliraano nga bagenze eri\nbannaabwe kusabayo ku bitabo\nbasomemu; ate naawe ky'ojja\nNaye mu kino bo bennyini\nbaba beeteeka mu bulabe,\nawaka balekawo nnagalaale\nekiwa bakyalakimpadde omwagaanya\nate ne bato banne be\nwamulekedde okulabirira, baba\nEmbeera eno w'etumaliddemu\nng'akubuuliza ewala, kwe\nkuba nti ate n'abazadde engeri\ngye baakadda ku mirimu (ku\negyo egigguddewo), amaanyi\ngonna bagatadde mu kunoonya\nssente. Tebannafaayo nnyo\nkusoma mbeera gye basanga\nawaka nga bazzeeyo okulaba\nebibaddewo nga tebaliiwo.\nekyamazima, kye kya buli maka\nokussa kafi yu ku baana baago\nabakugira okutambula emisana.\nKyokka ng'ate bwe mwegendereza\nkubanga ate n'okubasibira\nmu bikomera (eri amaka\nagabirina) tekiba kirungi nnyo.\nKuba wayinza okubaawo obuzibu\nnga ennyumba okukwata\nomuliro ng'abaana tebalina na\nwe bayita kwetaasa kufuluma.\nLuno nno olutalo kati abazadde\nlwe balina okulwana\nabaana ku makya babeeko\nbye bakola; baleme kusiiba\nmu buliri kuba kino kibafuula\nKale nno abazadde eyo nsonga\nomwana atangatanga ku kyalo\natama. Bw'aba tagudde ku\nbuzibu nga ye, gy'agwira mu\nbuzzi bw'emisango, eηηambo,\nemize ng'okunywa enjaga\negijja okumwonoona batuuke\nokuddayo okusoma, essomero\nlimugobe nga tebakyasobola\nEbintu 8 by'oba okola okusigala mu kkubo lya Allah\nMmotoka z'empaka;Omuvuzi atomera omuntu ayimirizibwa ebbanga eritali ggere\nOLUBUGO: Tulukulaakulanye lwakuzza Buganda ku ntikko